Ministar Vrankić posjetio Ambasadu Japana u BiH i upisao se u knjigu žalosti\nZamjenik predsjedavajućeg Vijeća ministara BiH i ministar finansija i trezora Dragan Vrankić, posjetio je, danas u Sarajevu, ambasadora Japana u BiH Futao Motaia i upisao se u knjigu žalosti, koja je otvorena u prostorijama Ambasade Japana u BiH.\nVijeće ministara BiH je, na 144. sjednici održanoj danas u Sarajevu, na prijedlog Ministarstva vanjskih poslova, razmotrilo je Izjašnjenje na aplikaciju br. 60642/08 Ališić i drugi protiv Bosne i Hercegovine i usvojilo drugi Izvještaj o radu Interresorne radne grupe. Ministarstvo vanjskih poslova, Ministarstvo pravde, Ministarstvo za ljudska prava i izbjeglice, Ministarstvo finansija i trezora, Ured zastupnika/agenta Vijeća ministara BiH pred Evropskim sudom za ljudska prava, Pravobranilaštvo BiH i Agencija za bankarstvo zaduženi su da imenuju članove ekspertnih grupa koje bi, zajedno s ekspertnim grupama iz R. Slovenije i R. Srbije, radile na operacionalizaciji ciljeva za rješenje problema stare devizne štednje kod nedomicilnih banaka.\nOdržana 22. sjednica Fiskalnog savjeta BiH\nFiskalno vijeće BiH održalo je danas u Sarajevu 22. sjednicu, na kojoj je raspravljano o Globalnom okviru fiskalnog bilansa i politika u BiH za period 2011-2013 i budžetima za 2011. godinu.\nZaključeno je da će Savjetodavna grupa Fiskalnog vijeća BiH u roku od 15 dana izvršiti dodatne analize mogućih prilagođavanja u okvirima politika usaglašenih stend baj aranžmanom, kako bi se osiguralo da budžetski okviri na svim nivoima budu zasnovani na realnim osnovama. Ministri finansija Bosne i Hercegovine, Republike Srpske i Federacije BiH će Fiskalnom vijeću na osnovu izvršenih analiza Savjetodavne grupe predložiti usaglašen budžetski okvir.\nForum za koordinaciju donatora (DCF), u organizaciji Ministarstva finansija i trezora BiH/Sektora za koordinaciju međunarodne ekonomske pomoći (SCIA) je, danas u Sarajevu, održao prvi sastanak u 2011. godini kojim je predsjedavala Ambasada Kraljevine Španije u Bosni i Hercegovini - Španska agencija za međunarodnu razvojnu saradnju (ćCID).\nNa sastanku, kojeg je otvorio španski ambasador u BiH Alejandro Alvargonzález San Martín a prisustvovao i ambasador Kraljevine Švedske u BiH Bosse Hedberg, predstavnici ćCID-a i Ambasade Španije u BiH prezentovali su članovima Foruma i prisutnim predstavnicima institucija BiH, svoje aktivnosti i programe tokom petnćstogodišnjeg djelovanja u Bosni i Hercegovini.\nSporazum o zajmu za Projekt stambene obnove Bosne i Hercegovine i OPEC Fonda za međunarodni razvoj (OFID) u ukupnom iznosu 7.000.000,00 USD potpisali su, danas u OFID-ovu sjedištu u Beču, zamjenik predsjedavajućeg Vijeća ministara BiH i ministar finansija i trezora Dragan Vrankić i generalni direktor OPEC Fonda za međunarodni razvoj Suleiman Jasir Al-Herbish.\nSastanak zamjenika ministra Kasumovića s predstavnicima penzionisanih vojnika\nVMBiH o zaključivanju Ugovora o finansiranju između BiH i EIB-Koridor 5c-II faza-143. sjednica\nMFiT povodom primjene Zakona o službi u oružanim snagama BiH\nMinistar Vrankić razgovarao s delegacijom MMF-a\nOvog mjeseca 32709


Odgušenje kade | Odgušenje kanalizacije | Čišćenje kanalizacije\nOdgušenje kade radimo za fizička i pravna lica na celoj teritoriji Beograda. Odgušenje kade, odgušenje tuš kabine, odgušenje odvoda, odgušenje slivnika i kompletno odgušenje kanalizacije dostupno je 24h dnevno, tokom cele godine i praznika. Odgušenje kade vršimo sajlom, mašinski, a takođe po potrebi skidamo i čistimo sifon ispod kade.\nOdgušenje kade – Čišćenje kanalizacije\nProblem sa zapušenom kadom može biti dosta iritirajući, ali osim toga, može da dovede i do ozbiljnijih problema higijenske prirode. U vodi koja se zadržava u kadi, takođe se zadržavaju i razne bakterije i mikroorganizmi koji mogu da naruše Vaše zdravlje. Nijedan problem zagušenja ne treba ignorisati, bez obzira na to koliko Vam se on činio malim jer će u nekom trenutku on svakako morati da se otkloni, samo što će tada biti neophodno više vremena za samu intervenciju. Brzim pozivanjem vodoinstalatera čim primetite da je došlo do zagušenja kade, neprijatnih mirisa ili vraćanja vode iz slivnika, nastali problem će isto tako brzo nestati. Obavljamo otpušavanje kade na celoj teritoriji Beograda, za pravna i fizička lica.\nHitne intervencije su deo našeg svakodnevnog rada, a u to spadaju i sve vrste otpušavanja, pa je tako i otpušavanje kade intervencija sa najvećim brojem na dnevnom nivou. S obzirom da se naše vodoinstalaterske usluge koriste u svim gradskim opštinama, ne čudi što imamo pune ruke posla. Za sve su zaduženi kvalifikovani vodoinstalateri sa višegodišnjim iskustvom. Mašinsko otpušavanje kade ili otpušavanje kade sajlom, primenjujemo u zavisnosti od stepena samog zagušenja, odnosno prema proceni vodoinstalatera na licu mesta. Kako bi se utvrdilo gde je tačno došlo do formiranja čepa, nekada se obavlja i snimanje cevi kamerom. Veoma brzo nakon dijagnostikovanja zagušenja, prelazimo na njegovo uklanjanje.\nOdgušenje kade vršimo po najpovoljnijim cenama u Beogradu. Koristimo najsavremeniju opremu i na taj način Vam pružamo uslugu po svetskim standardima. Na Vašu adresu dolazimo u najkraćem vremenskom roku. Dajemo račun za kvalitet pružene usluge, kod nas ne postoje nepredviđeni troškovi. Odgušenje kade brzo i efikasno, samo je dovoljno da nas pozovete, a to možete učini u bilo koje doba dana i noći. Dostupni smo 24h, svakog dana u nedelji, tokom cele godine. Radimo i za vreme praznika.


Novi poražavajući rekord: Nikad nismo imali manje prvačića! – Školski.ba\nManje učenika se upisuje u prve razrede, a veliki broj njih napusta školovanje, a razlog je samo jedan - odlazak u inostranstvo.\nU manjem BH entitetu, Republici Srpskoj (RS) broj djece u školskim klupama je sve manji.\nOve godine po prvi put broj upisanih prvačića ispod 9.000, preciznije 8.949. Podaci iz Ministarstva prosvjete i kulture Republike Srpske slikovito prikazuju stanje unazad pet godina, piše Buka.\n– 2008. godine u Nevesinju je prvi put registrovan negativan prirodni priraštaj i konstatovano je da smo suočeni sa demografskim problemima. 2009. godine u prvi razred osnovne škole upisano je 124 djece što je bio najmanji broj prvačića u poslijeratnom periodu. 2016. u prvi razred je upisan 101 učenik, što je bio najmanji broj đaka od osnivanja škole. Prije par dana portal “Radio Nevesinje” kratko saopštava da je u prvi razred ove godine upisanotek 79 đaka. Nema nikakvog dodatnog komentara. Zapravo, komentar i ne treba, ističe Zaga Grahovac profesorica engleskog jezika.\nI od 8.949 djece koja danas pohađaju prvi razred u RS-u veliko je pitanje je koliko će ih svoje školovanje završiti u svojim školama.\nSamo od 1. septembra 2019. do 31. avgusta 2020. godine, školovanje u RS je napustilo 460 osnovaca, а među njima najviše đaka do petog razreda, 276 djece. Kao razlog je naveden odlazak u inostranstvo navodi u svom izvještaju Zavod za statistiku RS-a.\nRazlozi ovakvog stanja su mnogobrojni i višeslojni i svakako ne treba zaboraviti činjenicu da je pravo na slobodno rađanje u temeljima svake savremene civilizacije. Međutim svi demografski stručnjaci se slažu da postoje mnoge oblasti u kojima država i institucije mogu djelovati, ako žele i znaju.\nNa kraju možemo samo ponoviti zaključak demografa – ako se nešto već danas ne promijeni za 50 godina ovo će biti zemlja starih ljudi, a za sto, dvjesta, zemlja stranaca.


Gojković: Kineska vakcina sutra stiže u Srbiju | Insajder\nSutra bi u Srbiju trebalo da stigne i kontingent kineske vakcine, a u Agenciji za lekove i medicinska sredstva je započeta procedura utvrđivanja da li ta vakcina zadovoljava standarde evropskih zemalja. Očekujemo da ćemo, ukoliko vakcina prođe sve pragove do konačne dozvole, već i u nedelju ili ponedeljak početi vakcinaciju građana koji su izrazili želju da se vakcinišu ovom vakcinom, rekao je pokrajinski sekretar za zdravstvo Zoran Gojković na današnjoj konferenciji za medije Kriznog štaba za suzbijanje koronavirusa.\nPo oceni epidemiologa Predraga Kona epidemiološka situacija u Srrbiji je i dalje je nepovoljna i nesigurna. Broj obolelih je i dalje visok i u svakom trenutku moguće je da dođe do njegovog porasta ukoliko se opustimo i prestanemo da sprovodimo mere koje su na snazi, rekao je.\nOn je naveo da su i mere koje su na snazi pokazale da deluju i da se polako spušta broj obolelih.\n„Novinari jesu ugrožena kategorija, razgovaramo o tome i u najskorijem mogućem roku sa naravno većom količinom vakcina koju očekujemo u narednih nedelju ili dve, naći ćemo način i da se novinari vakcinišu. Ipak ste vi izuzetno izloženi i cenimo aposlutno vaš rad“, naveo je Gojković.\nUdruženje novinara Srbije pozvalo je danas Institut Batut i Krizni štab Vlade Srbije za suzbijanje epidemije koronavirusa da novinare i druge medijske radnike stave među prioritetne grupe za imunizaciju navodeći da su zemlje širom sveta prepoznale su da su novinari i drugi medijski radnici zbog prirode svog posla u većem riziku od oboljevanja od koronavirusa i svrstani u prioritetne grupe za vakcinaciju.\n„U Beogradu je sada manje od 500 obolelih i vidi se tendencija blagog pada broja zaraženih. Izašli smo iz vanredne situacije“, naveo je Kon.\nOn je dodao da ohrabruje da nakon novogišnjih praznika nije došlo do povećanja broja zaraženih, a da će se za nekoliko dana videti da li je proslava Božića doprinela širenju virusa.\nPrema njegovim rečima, nije realno da dođe do popuštanja mera koje su na snazi naročito s obzirom na početak školske godine i pojavu novog soja virusa u Evropi.\n„Škole će raditi po programu kakav je bio u spetembru i nema razloga za odlaganje početka nastave. To će svakako dovesti do povećanja akutnih respiratonih infekcija i treba očekivati i da se pojavi i grip“, naveo je Kon.\nPo njegovoj oceni teško je verovati da se novi soj virusa neće pojaviti i u Srbiji.\nPokrajinski sekretar za zdravstvo Zoran Gojković je naveo da je epidemiološka situacija u Vojvodini slična kao i u ostatku Srbije i da je situacija u bolnicama trenutno bolja nego pre dve ili tri nedelje zbog čega pojedini kapaciteti izlaze iz kovid režima.\n„U Kliničkom centru Vojvodine trenutno je hospitalizovano manje od 200 pacijenata koji su inficirani koronom i počinje sa radom i deo non kovid kapaciteta. Prvenstveno smo gledali da osposobimo ortopedska odeljenja zbog vremenske situacije“, rekao je Gojković.\nOn je naveo da bi sutra u Srbiju trebalo da stigne i kontingent kineske vakcine.\nKako je dodao, Fajzerova vakcina je dobila trajnu dozvolu i to tako što je najpre dobila privremenu dozvolu. Ruska vakcina trenutno ima samo privremenu dozvolu i u toku je postupak za trajnu, a isti put bi trebalo da pređe i kineska vakcina.\nObjašnjavajući zašto je vakcinisano manje osoba nego što je u Srbiju stiglo vakcina, Gojković je rekao da je u pitanju vrsta opreza jer se nastoji da oni koji su vakcinisani budu i revakcisnisani cepivom iz iste serije.\n„To ne znači da je nebezbedno revakcinisati se s drugom serijom, ali želeli smo da i na taj način osiguramo one koji su se vakcinisali“, rekao je Gojković.\nOdluku o otvaranju granica za građane susednih zemalja Predrag Kon je nazvao političkom koja je vezana „za neke međunarodne obaveze konkretno - mini šengen“.\n„To nije vezano za epidemiologe, ali s obzirom na to da je situacija trennutno slična u tim zemljama to nije epidemiološki problem“, naveo je Kon.\nOn nije mogao da potvrdi da li su građani sa severa Kosova revakcinisani u Raškoj. Naime, kosovske vlasti su tvrdile da je vakcina kojom su imunizovani građani na severu Kosova ilegalno ušla u u pokrajinu.\nGojković je odgovarajući na pitanje da prokomentariše Fajzerovu najavu privremenog smanjenja uvoza u Evropu rekao da Srbija ima uverenje da će njoj biti isporučeno sve dogovoreno.\n„Mi smo jedna od prvih pet zemalja koja je sa Fajzerom sklopila ugovor, dosada je sve i sa naše i njihove strane je sve poštovano, nadamo se da će se tako nastaviti. Postoje veliki pritisci na one koje proizvode vakcine, jer ih nema dovoljno za ceo svet. Od ljudi iz Fajzera imamo uverenje da će ono što je dogovoreno sa Srbijom biti u potpunosti ispoštovano. Međutim, imajući sve u vidu, upravo je to razlog što je Srbija kupovala i vakcine od drugih proizvođača“, rekao je Gojković.\nGovoreći o mogućnosti izbora između vakcina on je istakao da je svaka registrovana vakcina bezbedna.\n„Odluka je naša bila da ponudimo građanima što je moguće veći izbor, najpre iz zdravstvenog aspekta, jer kad smo ulazili u priču kupovine vakcina, nismo znali koja će prva biti na tržištu. Druga je stvar upravo zbog svega toga da smo stalno potencirali i potenciramo da je svaka vakcina registrovana u skladu s procedurom i apsolutno bezbedna. Mogli smo da dođemo do toga da Fajzerova i ruska vakcina pokažu slabosti, pa da ostanemo bez vakcina, ili da ih nema dovoljno", naveo je on.\nEpidemiolog Predrag Kon je dodao je „afinitet i poverenje nešto što se teško meri“, ali da između vakcina postoje „neke sitne razlike koje će u samom pregledu lekara ili razgovoru biti rečene ljudima“, dodao je Kon.\nGovoreći o situaciji u Gerontološkom centru u Šapcu, Kon je rekao da je infekcija ušla u centar ranije, odnosno da su vakcinisane osobe bile već inficirane pre primanja prve doze.\n„Vakcina ne može da spreči bolest ako je već osoba već inficirana i ne može da utiče na tok bolesti“, rekao je Kon.\nKon je rekao da je za njega najbolja ona vakcina koju je on primio, odnosno Fajzerova, ali da bi primio i rusku i kinesku da je tada bilo.\n„Skidanje maski moći će da dođe u obzir samo kada budemo znali da je kolektivni imunitet siguran i kad se brojke smanje ispod dvocifrenog broja“, naveo je epidemiolog.\nOn je istakao i da se prate neželjene reakcije na vakcine.\n„To radi izabran lekar i jedinice za imunizaciju koje dobijaju tu prijavu. U slučaju da postoje ozbiljnije reakcije to se posebno registruje, postoji stučan tim za kontraindikacije i eventualno teške reakcije, koji se formira po okruzima. I postoji na nacionalnom nivou stručni tim za krajnju klasifikaciju neželjene reakcije. Sistem postoji, treba znati za njega, ako neko ima bilo kakvu reakciju treba da se javi svom nadležnom lekaru, bez obzira gde je vakcinisan“, zaključio je Kon.\nOdgovarajući na kritike u delu medija i na društvenim mrežama Kon je da on "nije ničiji" i da je "krajnje vreme da se to zapamti", a da je u Kriznom štabu Vlade Srbije za borbu protiv korone da bi "branio ovu zemlju od tog virusa".\n"I to je sve, ništa drugo me ne interesuje. Ja sam čovek koji čeka da ode u penziju. Odavde idem istog momenta. Blanko ostavka je stalno na stolu i to znaju svi. Istog momenta odlazim ako neko misli da ne zadovoljavam i ne vršim svoj posao, i to potpuno mirno, bez ikakve pompe i neću dati nikome izjavu kad se to bude desilo", rekao je Kon povodom napada na njega u delu javnosti.


Očistili i uredili obale rijeke Bosne – Bistro Bosno i Hercegovino!\nOčistili i uredili obale rijeke Bosne\n9. Septembra 2009. 5. Juna 2019. Alas\t0 Comments\nUdruženje građana Sportskih ribolovaca „Krivaja” Zavidovići, u okviru svojih aktivnosti, organiziralo je višednevnu akciju čišćenja i uređenja obala rijeke Bosne. Učešće je uzelo tridesetak članova, koji su uredili i očistili od smeća i divljeg rastinja, nekoliko lokacija uzvodno, između gradskog i pješačkog mosta. Akciju je finansijski podržala i Općina.\n– Zavidovićani kažu da, na užem gradskom području, u posljednjih tridesetak godina nisu vidjeli uređenije obale Bosne. To je svakako motiv više, da se ribari i dalje bave zaštitom prirode, kaže Izet Kvakić, predsjednik Sportskih ribolovaca „Krivaja”….…\n← USR “Neretva” na Buni otvara Fly Fishing revir\nFeljton: Bosanske tradicionalne mušice – IV dio →


Izvor: Radio 021, 26.Nov.2020, 17:44\nNa toj konferenciji je najavljeno da će 210 teže zapošljivih osoba dobiti priliku za dodatni angažman kroz "Cash for work" poslove, >> Pročitaj celu vest na sajtu Radio 021 << nalik javnim radovima.\nPodrška radnom angažovanju predviđena je u Vranju, Pirotu, Aleksincu, Kruševcu, Kragujevcu i Subotici, gde će i oko 300 Roma i drugih osoba iz marginalizovanih grupa pohađati obuke za aktivno traženje posla, kako bi obezbedili svoje dugoročno zapošljavanje.\n"Već nekoliko godina broj Roma na evidenciji Nacionalne službe za zapošlјavanje kreće se oko cifre od 25.000. Mere socijalne pomoći tiču se najsiromašnijih delova stanovništva i romske porodice su najbrojniji korisnici ovog vida podrške", rekla je resorna minitarka Darija Kisić Tepavčević.\nAmbasador Nemačke Tomas Šib smatra je da je pandemija kovida 19 "unela neizvesnost u svakodnevni život lokalnih zajednica" i da su marginalizovane grupe posebno osetljive i trpe "značajne posledice te situacije".\n"Postoji očigledna potreba za bolje koordiniranim odgovorom lokalnih samouprava kako bi se pomoglo njihovim lokalnim zajednicama, a posebno onima koji su najviše pogođeni trenutnom situacijom", rekao je Šib.\nDrugi deo projekta "Poboljšanje uslova života Roma i Romkinja i drugih marginalizovanih grupa u 18 jedinica lokalne samouprave u vreme pandemije kovid-19" obuhvatiće i 3.500 romskih porodica u 18 gradova i opština, koji će biti informisani o merama prevencije i oporavka od koronavirusa.\nIzvršna direktorka NALED Violeta Jovanović rekla je da, prema zvaničnim podacima, u Srbiji živi oko 150.000 Roma, a da je nezvanično taj broj i do četiri puta viši.\n"Kako bi se ostvarila bolja komunikacija sa romskom populacijom i brže reagovalo na njihove potrebe, plan projekta je da u svakoj od 18 lokalnih samouprava, u saradnji sa Asocijacijom koordinatora za romska pitanja, bude angažovani i obučeni lokalni medijatori, koji će u kontinuiranom radu sa osetljivim grupama raditi na njihovom informisanju i osnaživanju", rekla je Jovanović.\nIzvor: JUGpress.com, 26.Nov.2020\nBEOGRAD..Prvi talas pandemije Covid-19 doveo je do otpuštanja oko 200.000 ljudi ili 8% zaposlenih u Srbiji , a neizvesnost na tržištu rada posebno se negativno odražava na Rome, Romkinje i druge marginalizovane grupe...Kako bi bili ekonomski osnaženi, 210 teže zapošljivih lica dobiće priliku...


100 prirodan proizvod - Pretraga članaka | Agroklub.ba\nAgroklub \_ "100 prirodan proizvod" - pretraga članaka\nVedran Stapić je lajkao sliku na KLUB-u prije 49 minuta\nPretraga - 100 prirodan proizvod\n"100 prirodan proizvod" - pretraga članaka\nKljučne riječi: 100 prirodan proizvod\nSeptembar 2017 Potraga za radnicima top tema septembra Tema o vlasniku šumarskog poduzeća koji radnike traži i preko You Tubea podigla je najviše prašine u septembru. Raif Šehović traži 50 do 100 radnika za dnevnicu od 30 KM, ali tvrdi kako u BiH nema rad...\nProizvodnja povrća Izgorjela im kuća, ali Dedići ne odustaj... Porodica Dedić iz Bihaća tokom cijele godine uzgaja različito povrće, a dio povrća prerade u kvalitetnu zimnicu. Imanje se nalazi u mjestu Ćukovi - Ljutočka dolina, udaljeno od Bihaća 25km na putu za...\nZaštita bilja Buhač tjera štetočine - od komaraca do k... Ukoliko se želite osloboditi štetočina na prirodan način, biljka buhač (latinski nazivi Chrysanthemum, Tanacetum cinerariaefolium, Chrysanthemum coccineum ili Pyrethrum cinerariaefolium) će vam pomoći...\nZaštita lijeske Kako se riješiti ljeskotoča na prirodan... Ljeskotoč je najpoznatiji štetnik lijeske jer uzrokuje "crvljivost" i otpadanje plodova. Riječ je o insektu kornjašu iz porodice pipa kojeg nazivaju i lješnjakov surlaš, veličine 6-9 mm, crvenkastosme...\nVeganska koža Talijani izumili vegansku kožu od - glji... MuSkin je neobična koža proizvedena od gljiva (a nijedna životinja pritom nije stradala). Ideja je to talijanskih proizvođača tkanina. Koža je od 100% biorazgradivog tekstila, a izrađena je u tvornici...\nBijeli luk Bijeli luk, univerzalni lijek za mnoge b... Za bijeli luk važi da je najbolji prirodni lijek protiv virusa i prehlada, a njegovi ljekoviti sastojci poznati su od davnina. Preporuke da ga svakodnevno koristite naročito su aktualne u zimskom peri...\nPčelarstvo Didik Huso Didik: Odakle im toliki med, ja zai... Iako se zimi radovi na pčelinjaku smanjuju, to ne znači da ih nema. Svi već odavno znamo da pčele ne spavaju zimski san, već samo smanjuju svoje funkcije na minimum. Taj minimum pokretnosti omogućuje...\nPčele i ljekovito bilje Porodica Janković: Svi radimo posao oko... Osmočlana porodica Mirka Jankovića se posvetila pčelarstvu i pripremi raznih proizvoda iz pčelinjaka i ljekovitog bilja. Mirko je po struci inženjer poljoprivrede, a sa suprugom Radom se već 25 godina...


VRHOVNI KASACIONI SUD USKORO ĆE DONETI ODLUKE U KONKRETNIM SPOROVIMA GRAĐANA I BANAKA POVODOM STAMBENIH KREDITA U ŠVAJCARSKIM FRANCIMA\nVrhovni kasacioni sud (VKS) neće doneti "pravni stav" nego pojedinačne odluke u konkretnim sporovima građana i banaka povodom stambenih kredita u švajcarskim francima. Obrazloženja tih odluka zapravo će biti "stavovi" najvišeg suda.\nIako je najavljeno da će biti donet krajem februara, nedavno je u VKS-u rečeno da stav "još nije izašao iz suda" i da zapravo nije reč o stavu nego o odlukama u konkretnim predmetima vezanim za švajcarce.\n– Naš stav neće izaći kao obavezujući pravni stav, jer sud nije zakonodavac da bi propisao kako sudovi treba da sude. Mi imamo konkretne predmete. Jedna grupa predmeta odnosi se samo na poništaj ugovaranja kamate kada banka sama određuje stopu bez saglasnosti suprotne strane. To je u regionu raščišćeno i ta grupa predmeta treba da izađe iz suda. Odluka je urađena i treba samo još formalno da prođe sednicu odeljenja. Zbog toga još ne možemo da saopštimo kakva je odluka. Druga grupa predmeta tiče se poništaja ugovora, iz raznoraznih razloga. Treću grupu predmeta još nismo dobili po reviziji, a to su raskidi ugovora o kojima se, između ostalog, izjašnjavao kroz svoje odluke Apelacioni sud u Novom Sadu – navela je sudija Snežana Andrejević.\nPreporuka je Venecijanske komisije da treba izbegavati pravne stavove, nego da se sva sporna pitanja rešavaju kroz konkretne predmete, pa da se odluka malo šire obrazloži.\n– Mi tako radimo, da nam neko ne bi stavio primedbu te vrste. Čim predmeti stignu po reviziji, oni će ući u redovnu proceduru. To će malo da traje, ali se nadam da ćemo u dogledno vreme to da rešavamo. Ne mogu reći kada će to biti završeno jer mi nekad i na više sednica o tome raspravljamo. Pišu se referati, nekada sudije traže još vremena za dodatno istraživanje. Dok predmet ne izađe iz suda, o njemu se može ponovo odlučivati. Može biti iznet na sednicu odeljenja i vraćen sa sednice. Ako postoje ozbiljne primedbe, ponovo se veća i raspravlja o predmetu. Zato mi sada ne možemo da se izjašnjavamo o tome. U toku smo sa svim odlukama iz regiona, i sa odlukama Evropskog suda pravde, uzećemo to sve u obzir – rekla je sudija Andrejević.\nPodsetimo, Apelacioni sud u Novom Sadu doneo je prošle godine dve različite odluke u gotovo istoj situaciji u sporovima građana sa bankama, kada je reč o stambenim kreditima indeksiranim u švajcarskim francima. Jednom građaninu su odbili tužbeni zahtev da se raskine ugovor, a drugom su usvojili i raskinuli ugovor.\nNa pitanje kako je to moguće i šta zapravo znači donošenje pravnog stava u tom sudu, predsednik Vrhovnog kasacionog suda Dragomir Milojević navodi:\n– Stavovi Vrhovnog kasacionog suda nikoga ne obavezuju, osim sudija tog suda. Sudije nižestepenih sudova su nezavisne u svom odlučivanju. Sudi se na osnovu slobodnog sudijskog uverenja. –\nZbog toga pravni stav VKS ne može da obavezuje sudije apelacionih, viših i osnovnih sudova. Oni nisu dužni da sude po tom stavu, ali ako njihov predmet dođe do VKS – biće odlučeno u skladu sa pravnim stavom ovog suda.\n– Preporuka Venecijanske komisije je da najviši sudovi ne treba da daju neka apstraktna mišljenja, niti da unapred zauzimaju stavove za neku situaciju koja još nije došla u sud u vidu konkretnog predmeta. Tek kada dođe, po reviziji, tada Vrhovni kasacioni sud donosi odluku, sa obrazloženjem u kome nameće određeni stav, snagom svog autoriteta. Taj stav obavezuje samo sudije VKS. Sudije nižestepenih sudova nisu obavezne da ih poštuju, ali treba da gledaju te stavove, jer kada njihov predmet dođe kod nas – odlučićemo u skladu sa stavom koji je obavezujući za nas – precizira Milojević.\nNezavisnost sudije u radu podrazumeva da sudije nižestepenih sudova mogu da donose odluke suprotno stavu najvišeg suda, naglašava Milojević, ali to treba dobro da obrazlože, da daju argumente, jer svaki predmet ima neke svoje specifičnosti.\n– Možda neki predmet ima neku svoju sitnu specifičnost, koja dovodi do drugačijeg mišljenja. Ako sudija to dobro obrazloži, argumentovano, onda ne mora da znači da će mu presuda biti ukinuta – kaže predsednik VKS.\nUpravo zbog različitih presuda u različitim sudovima, pa čak i u jednom istom sudu, VKS sprovodi program ujednačavanja sudske prakse. Održava redovne sastanke sa predsednicima četiri apelaciona suda, na kojima se iznose predmeti koji su očigledan primer neujednačene sudske prakse.\nStavovi sa ovih sastanaka se objavljuju na veb stranici VKS i primećeno je da sudije nižestepenih sudova postupaju po tim stavovima. Zato se može očekivati da slučajevi kredita u švajcarcima širom Srbije sačekaju u nižim sudovima, dok se ne obelodane obrazloženja Vrhovnog kasacionog suda u prvim odlukama o ovim predmetima.\nPrema podacima Udruženja banaka Srbije, ukupan broj kredita indeksiranih u švajcarskim francima u Srbiji je 19.028. Bankari i pravnici su krajem prošle godine na Kopaoniku izneli ideju da se sporovi rešavaju putem medijacije, ali većina zaduženih smatra da problem ovih kredita treba da rešavaju sudovi.\nIzvor: Vebsajt Politika, Aleksandra Petrović, 18.03.2017.


Mladi iz 16 gradova Srbije pravili su tokom leta, u okviru projekta “Od otpada do umetnosti”, zanimljive predmete od recikliranog stakla koji će ovog vikenda biti izloženi u “Eko – dvorištu” u Obrenovcu. Posetioci izložbe će moći da vide, ali i “ukradu” ideju kako da flašu ili teglu “pretvore” u zanimljiv ukras, pikslu, vaznu ili svećnjak.\nTokom šest radionica koje su održavane svake subote u Obrenovcu, više od tridesetoro mladih, od 15 do 30 godina, učestvovalo je u izradi predmeta od recikliranog stakla. Drobljenjem stakla, zanimljivim sečenjem flaša kanapom i raznim likovnim tehnikama pravili su nove upotrebne predmete.\nPredmeti koje su izradili mladi iz 16 gradova u Srbiji u radionicama koje je organizovalo Udruženje “Eko – dvorište”\nStaklo se u Srbiji, inače, vrlo malo reciklira, iako podaci kažu da se njegovom preradom smanjuje potrošnja električne energije za 40 posto, zagađenje vazduha za 20, a korišćenje vode za 50 posto.\nReciklažom jedne staklene flaše uštedi se toliko energije da sijalica od 100 W može da svetli puna četiri sata.\n– Bili su u prilici da upoznaju primere dobre prakse postupanja sa staklenim otpadom, da razmene iskustva i podstaknu kreativnost. Posle ovih radionica mladi mogu kroz slične akcije da animiraju svoju okolinu . Cilj projekta je da mladi, kvalitetno provodeći slobodno vreme, steknu nova znanja i veštine i povežu se sa svojim vršnjacima iz drugih sredina, kao i da shvate važnost brige za životnu sredinu i ličnog angažovanja svakog pojedinca – kažu u Udruženju “Eko dvorište”.\nSvečano otvaranje izložbe je 12. oktobra u 12 časova u prostorijama udruženja “Eko-dvorište”\nU projektu su učestvovali mladi iz Kikinde, Novog Bečeja, Pančeva, Bačkog Petrovca, Sremske Mitrovice, Loznice, Požege, Užica, Novog Pazara, Aranđelovca, Varvarina, Bele Palanke i Trgovišta i članovi udruženja „Proaktivna omladina Srbije“ i „Eko Fun Kamp“. Projekat “Od otpada do umetnosti” jedan je od petnaest projekata koje je za četiri godine, koliko postoji, ovo udruženje realizovalo. Podržalo ga je Ministarstvo omladine i sporta Republike Srbije.\nTagovi: Eko-dvorište, Obrenovac, ekologija, umetnost od otpada


Press Online :: Hronika :: ZORAN MARJANOVIĆ PREBAČEN U CZ: Sve vreme samo ponavlja: Ljudi, nisam je ja ubio!\nZoran Marjanović, koji je sinoć uhapšen zbog ubistva supruge Jelena Krsmanović Marjanović nalazi se u stanju šoka i veoma je nervozan, saznaje Kurir od odlično obaveštenog izvora, a imao je samo jednu želju!\nMarjanović je po hapšenju prevezen u Više javno tužilaštvo i određen mu je pretor do 30 dana.\nKako Kurir saznaje, brani se ćutanjem, nervozan je i ponavlja "ćerka Jana, ćerka Jana. Posle šoka članova porodice, javnosti i učesnika rijalitija na vest da je uhapšen, osumnjičeni Zoran je svojim advokatima poručio da ima samo jednu želju - da advokati prenesu njegovim roditeljima da mu čuvaju decu Uroša i Janu. U Toku je razgovor sa nekoliko inspektora koji su mu doneli fotografiju pokojne supruge!\nPodsetimo, 2. aprila 2016. godine, na monstruozan način ubijena je pevačica Jelena Marjanović, a večeras je zbog sumnje da ju je ubio uhapšen njen muž Zoran.


Najezda zmija uplašila Banjalučane | Radio Televizija BN\nNajezda zmija uplašila Banjalučane\nUčestalo pojavljivanje zmija u proteklih nekoliko dana u centru grada, pa i u parku u kojem se igraju djeca, izazvalo je zabrinutost stanovnika, prije svega za bezbjednost mališana.\nRepublika Srpska 30.07.2016 | 11:05\nNakon što je na drvetu ispred "Pošte" u centru u utorak uveče viđen smuk, koji je dan kasnije uhvaćen, u četvrtak se zmija pojavila i u parku "Mladen Stojanović". U petak je zmija viđena i na tvrđavi Kastel.\nZmiju u parku "Mladen Stojanović" uočio je jedan građanin dok je šetao kroz park.\n"Pozvao sam komunalce i prijavio slučaj. Bio sam tu još nekih pola sata i kako niko do tada nije došao, zmija se zavukla u rupu" rekao je ovaj mladić, koji je uspio da fotografiše gmizavca.\nČovjek koji je vidio zmiju na Kastelu kazao je da je zastao na trenutak da se odmori, kada se pored njega pojavila zmija, koja se par trenutaka kasnije zavukla u kamenjar.\nGrađani koji slobodno vrijeme provode u parku "Mladen Stojanović" kažu da se najviše plaše za djecu.\n"Ne vjerujem da je moguće da se pojavi poskok, ali ništa nije isključeno. Ostalih se zmija ne plašim, ali oprezna sam i zabrinuta kada je u pitanju moje unuče, koje dovodim u park. Uvijek gledam da ne ide po travi" rekla je Zorka Stupar, koja često sa unukom dođe u park.\nSara Kisin-Jovanović, koja je u petak u ovom parku bila sa svojim mališanima, kaže da je zabrinuta jer se zmija pojavila na mjestu gdje se igraju djeca.\n"Podrazumijeva se da u prirodi u ovo doba ima gmizavaca, ali ipak postoji strah, jer se pojavljuju u samom gradu. Ne isključujem ni mogućnost da je neko donio zmiju u park, jer je ipak ovdje dosta ljudi koji se kreću, a svi znamo da zmije ne vole buku i da od toga bježe" kazala je Jovanović-Kisin.\nU Gradskoj upravi kažu da je nakon poziva Komunalnoj policiji o zmiji u parku obaviješten Centar za uzbunjivanje.\n"Pozvali su preduzeće 'Eko-bel', zaduženo za te situacije i oni su izašli na teren" kažu u Gradskoj upravi.\nU "Eko-belu" takođe kažu da su dobili prijavu o zmiji u parku i odmah izašli na teren.\n"Kada smo došli na teren, počela je kiša, pa nije bilo moguće hvatanje zmije, a i ona se odmah sakrila" rekao je direktor "Eko-bela" Vladimir Šušnjar.\nStručnjaci kažu da pojava zmija u naseljenim dijelovima grada nije ništa neuobičajeno, jer su one u potrazi za hranom, da nema mjesta za pretjeranu zabrinutost, ali da je oprez građana neophodan i da zmije ne smiju dirati.\nIako su se u javnosti pojavili navodi da je zmija koja se pojavila u parku poskok ili šarka, stručnjaci kažu da je riječ o bezopasnoj zmiji.\n"Na slici napravljenoj u parku je ribarica, potpuno bezopasna vodena zmija, koja nikad ne ujeda. Sada traje polaganje jaja, pa se zmije pojačano kreću i traže pogodno mjesto za to" rekao je herpetolog Goran Šukalo.\nU Domu zdravlja Banjaluka kažu da su ove sezone imali dva slučaja ujeda zmije i da imaju dovoljne količine seruma protiv zmijskog otrova.\nU Gradskoj upravi kažu da u slučaju da građani primijete zmiju treba da zovu Centar za uzbunjivanje, a ne komunalnu policiju. Broj centra za obavještavanje je 121.\nEto novog posla za Eko-Bel.\nMislis, ko nema posla stvori ga,donese ga,nabavi ga?\nNego kako. Namjeste sami sebi posao.


Otvoren McDonald's restoran za neobične posetioce - Moj Enterijer – Kupatila, Nameštaj, Kuhinje, Garniture...\nDa li ste čuli da se otvorio najmanji McDonalds na svetu? Ukoliko ste i vi ljubitelji najslavnijeg restorana brze hrane, sigurno biste voleli da posetite ovaj minijaturni restoran. Međutim to je nemoguće.\nMcHive, kako je ime ovoj malenoj franšizi je namenjen pčelama!\nU pokušaju da pomogne zaštiti pčela, McDonald's je nedavno naručio od kreativne agencije NORDDDB da dizajnira najmanji restoran nazvan McHive.\nU ovom restoranu se ne služe Happy Meals i Egg McMuffins – malena franšiza je u stvari potpuno funkcionalna košnica, kompletno opremljena sa svim što ugroženim pčelama treba da napreduju.\nIdeja za McHive je razvijena kao odgovor na već postojeće napore u održivosti u mnogim švedskim restoranima McDonald's, gde su pojedinačne prodavnice na svojim krovovima postavile košnice. „Inicijativa je počela lokalno, ali sada raste“, stoji u sapštenju agencije NORDDDB.\n"Više franšiza širom zemlje pridružuje uzroku se ovoj inicijativi i zamjenjuje travu oko svojih restorana cvećem i biljkama koje su važne za dobrobit divljih pčela."\nMcHive je sada spreman da primi hiljade "važnih gostiju". Spoljašnjost minijaturnog McDonald's prozore baš kao i pravi "Mek drajv" restoran, tu su i al fresco stolovi, a na krovu se nalazi slavni žuti znak brenda brze hrane.Unutra, pčele mogu srećno zujati oko drvenih okvira, gde mogu stvarati saće za skladištenje meda i polena.\nPoslednjih godina zabeleženo je masovno izumiranje pčela, a ako je verovati rečima čuvenog naučnika Ajnštajna, onog momenta kada pčele izumru, čovečanstvu ostaje još četiri godine života. Naučnici veruju da je za misteriozan nestanak pčela kriva prekomerna upotreba pesticida u poljoprivredi. Smatra se da hemikalije iz pesticida uzrokuju smrt, a u blažem slučaju gubitak orijentacije kod pčela pri čemu se izgube, pa umiru daleko od kolonije. Ovo automatski znači raspadanje košnice jer u nju pristiže manje hrane.\nPčele u ekosistemu imaju jednu od najvažnijih uloga, pa zato ukoliko u svojoj blizini vidite pčelu, ne paničite, ima nade za nas.\nPROČITAJTE SLEDEĆI TEKST: Kada si u Rimu živi kao Rimljanin\nHOMI Outdoor - Za sve ljubitelje života na otvorenom\nOdsednite u kućici iz mašte\nPuro hotel u Varšavi je miks starog i novog\n21. jul 2019. Lifestyle\nLego predstavio fantastičnu figuru u čast misije Apolo 11\n20. jul 2019. je obeležen kao 50. godišnjica misije Apolo 11 - prvog sletanja na Mesec.\n20. jul 2019. Lifestyle\nHotel, ni na nebu ni na zemlji\nHotel Hubertus ugnjezdio se kao čardak ni na nebu ni na zemlji, u Dolomitima tačnije u Kronplacu u južnom Tirolu.\n17. jul 2019. Lifestyle\nSake bar u Bruklinu\nŠareni geometrijski zid pruža snažan kontrast ovom inače običnom baru i pivnici u Bruklinu, koji je dizajnirao lokalni studio Carpenter + Mason.\n15. jul 2019. Lifestyle\nNeobična podzemna stanica\nStanice podzemne železnice obično nisu mesta gde možete videti kul arhitekturu, ali mnogi gradovi širom sveta čine putovanje...\n14. jul 2019. Lifestyle\nModeran SPA centar u Kvebeku\nPosetioci ovog spa centra u Kvebeku, koje je dizajnirala kanadska firma Lemay Michaud, mogu uživati u pogledu na reku Sv. Lorens iz svojih bazena, vodopada...\n13. jul 2019. Lifestyle\nU Varšavi u Poljskoj, Puro Hotel je sarađivao sa londonskim studijem DeSallesFlint kako bi dizajnirao svoj najnoviji hotel, Puro Hotel Varšava.\n11. jul 2019. Lifestyle\nČarobne kesice čaja\nOnline radnja Ocean-Teabag je uvela set vrećica čaja koje su oblikovane kao lignje i hobotnice. Pravo iznenađenje vas očekuje kada kesicu potopite u vruću vodu.\n09. jul 2019. Lifestyle\nNeobična čaura na drvetu je restoran\nŠta kažete na večeru, visoko među krošnjama drveća?\n08. jul 2019. Lifestyle\nZabavni Lego most\nUkoliko se ikada zateknete u predgrađu Vupertala možda ćete biti iznenađeni otkrivanjem mosta napravljenog od šarenog skupa džambo LEGO kocki\n07. jul 2019. Lifestyle\nFantastičan Morpheus hotel u Makau\nJedan od poslednjih projekata koje je dizajnirala Zaha Hadid, Morpheus Hotel u Makau je jedna od najsloženijih zgrada arhitekture moderne ere.\n05. jul 2019. Lifestyle\nTematske sobe inspirisane prirodom Laponije\nMnogi ljudi putuju u Laponiju kako bi odseli u staklenim odmaralištima ili u transparentnim igloima da bi posmatrali svetlo Aurore borealis...\n02. jul 2019. Lifestyle\nDa li će cirkusi u budućnosti izgledati ovako?\nNemački cirkus Roncalli zamenio je prave životinje 3D holografskim slikama koje prikazuju slonove, konje, pa čak i ribe u pokretu.\n01. jul 2019. Lifestyle\nCO-LAB projektantski biro sa sedištem u Meksiku predstavlja kuću na drvetu, koja se nalazi među tropskim džunglama Tuluma i karipske obale.\n28. jun 2019. Lifestyle\nPrestižni CuisinArt Golf Resort & Spa\nUronjen u prelepom zalivu Rendezvous, hotel CuisinArt Golf Resort & Spa nedavno je ponovo otvoren nakon potpunog renoviranja i smatra se jednim od najboljih hotela na\n27. jun 2019. Lifestyle\nCrni oblak leptira\nVeć godinama nas multidisciplinarni umetnik Karlos Amorales očarava svojom upečatljivom serijom instalacija crnih leptira.\n26. jun 2019. Lifestyle\nNovi izložbeni projekat HOMI OUTDOOR_Home & Dehors će se po prvi put održati u septembru u sajamskoj oblasti Fieramilano (Rho).\n25. jun 2019. Lifestyle\nGlamping u Kostariki\nUkoliko ste ljubitelj uživanja u prirodi i ne volite odsedanja u velikim hotelskim zgradama, onda je kampovanje u Kostariki kao stvoreno za vas.\n24. jun 2019. Lifestyle\nMoskovski restoran inspirisan filmovima Vesa Andersona\nDizajn studio Asthetíque iz Njujorka završio je restoran u Moskvi pod nazivana Y, koji inspirisan scenografijom iz filmova režisera Vesa Andersona.\n22. jun 2019. Lifestyle\nFantastičan dizajn rekreativnog centra za decu i roditelje\nPoznati arhitektonski studio iz Šangaja X + Living nedavno je završio fantastičan rekreativni klub sa bazenom za decu i njihove roditelje u Sudžou u Kini.\n21. jun 2019. Lifestyle\nSkulptura kita napravljena od plastičnog otpada\nOgromna plastična skulptura kita u Brižu je opomena za sve nas…\n18. jun 2019. Lifestyle\nUltramoderni McDonald's na Tajms skveru\nOmiljeni restoran brze hrane McDonald's je otvorio zanimljivo izdanje sa staklenim fasadama na vrhu Tajms skvera u Njujorku.\nKad neobične klupe ulepšaju grad


IVICA I MARICA | Kerefeke\nHome Bajke i priče IVICA I MARICA\nNekada davno živeo je siromašan stolar sa dvoje dece i ženom, njihovom maćehom. Bili su toliko siromašni da se često dešavalo da nisu imali šta da jedu pa je jednog dana maćeha rekla ocu da mora odvesti decu u šumu i tamo ih ostaviti…\nOn se protivio u početku ali mu je kasnije žena rekla da je to šansa za decu da pronađu bolji život, da će ih možda naći neko bogatiji ko će moći da im pruži sve što tada nisu imali. Otac je na kraju pristao jer nije znao da maćeha mrzi njegovu decu…\nTaj njihov razgovor su čula deca. Znajući šta ih čeka uputili su se do obližnjeg potoka koji je proticao pored kuce i brzo skupili vrećicu malih belih kamenčića. Posle doručka ih je otac poveo u šetnju po šumi kao što je radio mnogo puta ranije…\nDeca su se kao obradovala da otac ne bi posumnjao da znaju za njegov plan ali su sve vreme ostavljala bele kamenčiće po putu. Nakon nekog vremena otac je zašao iza nekog žbunja a onda pobegao kad ga deca nisu videla i ostavio ih same u šumi…\nKako je bilo tek rano popodne deca su polako krenula da prate trag belih kamenčića i do večeri su stigli kući.\nOtac i maćeha su bili iznenađeni…\nDeci su rekli kako je ocu pozlilo pa je hitno morao da ode kući… Deca su znala da ih lažu ali su rekla da nije važno jer nisu bili daleko od kuće i da su znali da se vrate sami jer poznaju šumu dobro… Posle večere poslaše decu na spavanje i maćeha reče ocu da ih opet ujutru čim se probude odvede u šumu, ovog puta još dalje kako ne bi mogli da se vrate. I ovoga puta su ih deca čula pošto su ih slušala kroz vrata…\nTako i bi, rano ujutru otac ode sa decom… Pošto nisu mogli da skupe ponovo kamenčiće deca uzeše po komad hleba i usput su bacali mrvice kako bi mogli da se vrate kao prošli put. Otac kao i prošli put ode iza nekog grmlja i onda pobeže a deca pođoše da prate mrvice… Međutim mrvice su pojele ptice iz šume i deca nisu znala gde dalje da idu, izgubili su se. Do večeri su lutali kroz šumu da bi kad je počeo da pada mrak videli svetlo u daljini… Prišli su bliže i videli da je dolazilo iz kuće koja je napravljena od čokolade sa prozorima od slatkiša.\nPošto su bili umorni, uplašeni i veoma gladni Ivica i Marica odlomiše po mali delić kuće i počeše da se slade…\nTo je čula veštica koja je živela u kući pa je izašla i pozvala decu da uđu unutra da se odmore i budu njeni gosti na večeri. Deca su prihvatila poziv stare bakice… Međutim Ivica i Marica nisu znali da je to zla veštica koja jede decu i da ima kuću od čokolade da bi privlačila decu koja se izgube u šumi kako bi ih kasnije pojela.\nČim su ušli u kuću veštica je zaključala vrata da deca ne bi mogla da pobegnu, Ivicu je zaključala u drugu sobu da ga podgoji a Marici je naredila da radi kućne poslove… Tako je prošlo nekoliko nedelja, Ivica je morao da jede sve što mu je veštica donosila od hrane a Marica je po ceo dan čistila, prala i kuvala. Napokon je veštica odlučila da je vreme da pojede Ivicu koji se ugojio pa je naredila Marici da zagreje rernu. Ivica je pokušao da pobegne ali se toliko ugojio da je bio prespor i nije mogao da trči… Kada je rerna bila dobro zagrejana Marica pozva zlu vešticu da dođe i pogleda je li spremna za pečenje… U trenutku kada se starica nagnula da pogleda u rernu Marica je brzo gurnula unutra i zatrvorila vrata, za to vreme je Ivica pronašao katanac pa su zajedno zaključali vrata od rerne da veštica ne može izaći.\nPrevious articleTAJNA KIĆENJA JELKE: Ove stvari niste znali o NAJLEPŠEM NOVOGODIŠNJEM OBIČAJU!\nNext articlePRAVA PRIČA O IVICI I MARICI JE STRAŠNIJA OD BAJKE O VEŠTICI


Srbija u Hamburgu, prvi rival Poljska! - Meridianbet Vesti\nKošarka Author:\tCentrala Bg - 18/08/2017\nBez obzira što je u Hamburg otputovala bez nekoliko važnih košarkaša, Srbija je i dalje favorit za pobedu na ovom košarkaškom turniru na kojem učestvuju i selekcije Nemačke, Poljske i Rusije.\nAleksandar Đorđević je na put poveo trinaestoricu košarkaša, s tim da je u konkurenciji za prvenstvo Evrope ostao još Nemanja Nedović koji se nalazi u Malagi gde treba da dobije krajnje rezultate stanja povrede ramena i naravno, kapiten Miloš Teodosić, koji u Beogradu završava poslednji deo tretmana oporavka, s tim da će se on će ekipi pridružiti u Atini na prestižnom Akropolis kupu.\nĐorđević je bio izričit u oceni da ambicije vezane za učešće na prvenstvu starog kontineta ostaju neizmenjene bez obzira na to ko se od košarkaša nalazi u timu. Zacrtani cilj je medalja, na šta nije uticao ni prilično veliki broj promena zbog kojih sadašnji sastav izgleda dosta drugačije od onog koji je Đorđević vratio sa olimpijskih igara u Riju sa srebrnom medaljom.\nSrbija jeste favorit u Hamburgu, međutim možda je u ovom trenutku najvažnije od svega da još neko od košarkaša ne doživi povredu zbog koje bi morao da odustane od sve bližeg prvenstva i ma koliko je takve stvari nemoguće predvideti, sigurno je da će se u predstojećim mečevima voditi računa i tome.\nOrlovi će za tri dana odigrati tri utakmice – u petak je po programu predviđen duel sa Poljskom, s kojom Srbija nije igrala od Eurobasketa 2009. godine kada ju je pobedila sa 77:72, u subotu sa Rusijom, dok je za poslednji dan rezervisan okršaj sa Nemačkom.\nPosle Hamburga, na redu je Akropolis kup i dobro poznati rivali Grčka, Italija, kao i sve bolja Gruzija.\n17.8.2017. Srbija bez Raduljice na prvenstvu Evrope!\nTags:''orlovi'', Aleksandar Đorđević, Hamburg, Miloš Teodosić, Poljska, Prvenstvo Evrope, Srbija


Библиотека, књига, информација | Јавна установа Специјална библиотека за слијепа и слабовида лица Републике Српске\nBiblioteka, knjiga, informacija\napr 28, 2014 | Događaji, Novosti iz biblioteke\n… naziv je međunarodnog skupa bibliotekara koji se i ove godine u organizaciji Društva bibliotekara održao na Jahorini u periodu od 24. do 25. aprila.\nOvom skupu, kojem je po procjeni organizatora učestvovalo preko dvije stotine bibliotekara iz Republike Srpske, Federacije BiH, Srbije, prisustvovale su i bibliotekarke Specijalne biblioteke – Dragana Božić i Jelena Radaković.\nPrilikom otvaranja ovog naučnog skupa, prisutne su pozdravili predsjednica Društva bibliotekara RS – Stojka Mijatović, viši stručni saradnik za bibliotekarstvo pri Vladi RS – Biljana Bilbija i direktorica Narodne i univerzitetske biblioteke RS – Ljilja Petrović Zečić. Svečanoj atmosferi otvaranja ovog skupa svakako su pridonijeli i polaznici Muzičke akademije iz Istočnog Sarajeva.\nU dva dana intenzivnog rada predstavile su se nacionalne, univerzitetske, visokoškolske i školske biblioteke iz cijelog regiona, a posebna pažnja se posvetila dječijim bibliotekama i odjeljenjima koji s vremenom dobijaju sve više na značaju.\nValja napomenuti i da je ostvaren širok uvid u dostignuća bibliotekarske struke u našem regionu kako po pitanju informacionih tehnologija, tako i ostvarenih projekata koji su doprinijeli boljem radu bibliotekara. Jedan od najboljih primjera takve, dobre prakse jeste i uvezivanje biblioteka u jedinstven nacionalni bibliotečki sistem COBISS kojem će posredstvom NUBRS ove godine pristupiti sedam nacionalnih i osam visokoškolskih biblioteka.\nZapažena predavanja su pored mnogobrojnih učesnika imali Mirko S. Marković (koji je ujedno bio i član radnog predsjedništva) iz Biblioteke grada Beograda sa temom „Teen – biblio tim“, Elizabeta Georgijeva iz Dimitrovgrada (Biblioteka „Detko Petrov“), Nina Salkić iz JU Opća biblioteka Maglaj ali i drugi koji su svojim radom i sučeljavanjem prakse i primjerima dobrog rada pokazali koliki je značaj ovakvog jednog događaja.\nU nastavku, na internet stranici Društva bibliotekara možete da pročitate i zaključke sa ovog skupa\nPrethodnaPredstavljanje Specijalne biblioteke u Laktašima\nSljedećaToni Parsons: Jedan po jedan


ISTORIJA TENISA ISPISANA NA ROLAN GAROSU: Krejčikova uradila nešto što se čekalo više od 20 godina | Novosti.rs\n13. 06. 2021. u 15:16\nOna je zajedno sa sunarodnicom Katarinom Sinajakovom pobedila Bateni Mateks-Sends i Igu Švjontek sa 6:4, 6:2.\nKrejčikova je tako ispisala istoriju tenisa. Postala je prva tenisrka posle više od 20 godina koja je osvojila grend slem trofej i u singlu i dublu. Poslednja je to uradila Meri Pirs 2000. godine.\nOva 24-godišnjakinja iz Brna je napravila neverovatan istorijski podvig, a ona i njena koleginica maestralno su otvorile finale u dublu pa je tako bilo jasno da će Čehinja imati turnir za pamćenje.\nANA O ĐOKOVIĆU KOJI MENJA ISTORIJU: Novak me naterao da sedim na ivici stolice\n13. 06. 2021. u 10:50\nIDEALAN TERMIN: Evo kad se Đoković bori za drugu titulu na Rolan Garosu\n12. 06. 2021. u 18:41\nU prvom setu uspele su šampionke da dođu do dva brejka, dok su u drugom ukupno tri puta oduzele servis protivnicama.\n7. @BKrejcikova est la 7ème joueuse parvenant à réaliser le doublé Simple/Double Dames à #RolandGarros (ère Open) !\n▫ 1972 : King\n▫ 1973 : Court\n▫ 1974 : Evert\n▫ 1975 : Evert\n▫ 1978 : Ruzici\n▫ 1982 : Navratilova\n▫ 1984 : Navratilova\n▫ 2000 : Pierce\n▫ 2021 : Krejcikova pic.twitter.com/qyei68NGMo — Jeu, Set et Maths (@JeuSetMaths) June 13, 2021\ntenis Rolan Garos Barbora Krejčikova Katarina Siniakova


PORTAL: Abramovič zbog Darije dao bogatstvo za umetničke slike\nAbramovič zbog Darije dao bogatstvo za umetničke slike\nRoman Abramovič (42), ruski magnat, početkom ove godine kupio je 40 odsto britanske rudarske kompanije „Hajlend gold“, koja se bavi eksploatacijom zlatnih nalazišta u Rusiji. Krajem 2007. godine dao je 45 miliona evra za pokrivanje duga Čelsija, čime je ovaj fudbalski klub postao jedini iz „velike četvorke“ Premijer lige koji nije u debelom minusu. Na sam klub i kupovinu igrača od 2003, kada ga je preuzeo, potrošio je više od 550 miliona evra. Čini se ipak da je do sada najekstravagantniji Abramovičeva kupovina slika Frensisa Bejkona i Lusijana Frojda, koje su prošle nedelje plaćene više od 75 miliona evra.\nZa Bejkonov „Triptih“ iz 1976. godine Abramovič je na aukciji u njujorškom „Sotbiju“ platio 55 miliona evra, dok je za Frojdovu sliku u „Kristiju“ izdvojio više od 20 miliona evra. I jedna u druga kupovina ušle su aukcijsku istoriju. Bejkonov rad postao je najskuplji prodat na aukciji posle Drugog svetskog rata, dok je Frojdova slika iz 1995, poznata kao „Debela Sju“, do sada najplaćenije delo nekog živog umetnika.\nMediji tvrde da je novootkrivena Abramovičeva strast prema umetnosti inspirisana umetničkom galerijom, koju njegova devojka Darija Žukova planira da otvori u septembru u Moskvi. Centar za savremenu kulturu, kako će se zvati taj umetnički prostor, mogla bi svojim nastupom da otvori trenutno popularna engleska pevačica Ejmi Vajnhaus, za šta joj je Abramovič navodno već ponudio 1,25 miliona evra. Ruski oligarh se retko pojavljuje u javnosti, a kada to čini, obično je u društvu Žukove. Ova 26-godišnja ćerka ruskog naftnog magnata Aleksandra Žukova bila je ranije u vezi sa teniserom Maratom Safinom, a zbog nje se Roman razveo od Irine Abramovič. Razvod u martu 2007. godine je, po proceni medija, bio težak oko 200 miliona evra, uz alimentaciju za petoro dece od po 65.000 evra mesečno.\nAbramovič je pretprošlog vikenda organizovao svojoj najstarijoj ćerki Ani proslavu 16. rođendana na koju je došlo 500 njenih prijatelja, a cena žurke organizovane u londonskom klubu „Pejper“ iznosila je 250.000 evra. Neformalni pozivi poslati su još u januaru preko sajta fejsbuk. Na žurki je svirao bend „Klaksons“, koji je dobio prestižne „Merkjuri“ nagrade, a gosti su na ulazu dobijali poklone - nakit i ajpodove.\nRuski tajkun je i u kupovini nekretnina postavljao standarde na Ostrvu. U Zapadnom Saseksu je 1999. od australijskog medijskog magnata Kerija Pekera kupio posed od 420 hektara vredan 15 miliona evra. Mediji najavljuju da se vlasnik Čelsija sprema da u Najtsbridžu, u blizini centra Londona, izgradi najskuplju privatnu rezidenciju u Britaniji, a očekuje se da će u nju uložiti 190 miliona evra.\nZa 19 miliona evra on je 2004. kupio vilu na Azurnoj obali, između Nice i Kana. Šato de la Kre, vila u viktorijanskom stilu sa 12 spavaćih soba, ranije je bila rezidencija vojvode i vojvotkinje od Vindzora. Prošlog meseca Abramovič je u blizini mondenskog američkog zimskog centra Aspen, u državi Kolorado, kupio posed Vajldket Ridž za 22,5 miliona evra. Abramovič je nakon kupovine fudbalskog kluba iz zapadnog Londona zacrtao plan po kojem bi Čelsi trebalo da postane najbolji svetski klub do 2014. godine.\nU martu ove godine ruski mogul kupio je najveću bušilicu na svetu za 112 miliona evra. Možda bi baš ta mašina, čije je svrdlo prečnika 19 metara, mogla Abramoviču da posluži za probijanje tunela dugog 88 kilometara, koji bi ispod Beringovog tesnaca povezao američko tlo sa Čukotkom, u kojoj je Abramovič guverner. Time bi ruski tajkun ostvario ideju Vladimira Putina, doskorašnjeg predsednika Rusije i Abramovičevog zaštitnika, o tunelu „Svetska veza“.\nMagazin „Forbs“ procenio je da ukupno bogatstvo Romana Abramoviča nije manje od 15 milijardi evra.\n„Ferari“ od milion evra\nU Abramovičevoj mornarici nalazi se superjahta „Pelarus“ od 115 metara, koju opslužuje 40 ljudi i na kojoj je uvek spremni helikopter, a tu su još i dve „manje“ jahte, „Susuro“ i „Ekstazija“. Mediji najavljuju da će uskoro postati i vlasnik jahte „Eklips“, duge 168 metara i vredne više od 250 miliona evra. Abramovič poseduje i dve podmornice, od kojih ga je veća koštala 16 miliona evra, a manja od tri miliona evra će biti u pratnji „Eklipsa“. Ruski tajkun ima i „ferari FXX“ vredan milion evra i preuređeni avion „boing 767“, u kojem su dve spavaće sobe, kancelarije, ali i antiraketni sistem.\nFudbalski klub Čelsi, 550 miliona evra (do sada)\nNajveća bušilica na svetu, 112 miliona evra\nDve slike Bejkona i Frojda, 75 miliona evra\nVila na Azurnoj obali, 19 miliona evra\nPodmornica Sijetl 1000, 16 miliona evra\nFerari FXX, milion evra\nĆerkina rođendanska žurka, 250.000 evra


U vanrednim situacijama preduzimaju se vanredne mere. Vanredni izbori su jedna od njih. Kad se raspišu dva puta za samo godinu i po, faktički se uvodi Vanredno stanje, ma kako to objašnjavao onaj ko ga izaziva. Na to i opozicija mora odgovoriti vanrednim merama, pa ili bojkotovati izbore, ako misli da je uzbuna lažna, ili stati iza jedne neutralne tehničke vlade kao prelaznog rešenja. To je jedini način da se sruši režim koji je uveo vanredno stanje, država vrati u redovne demokratske tokove i stvore uslovi za normalne, fer i poštene izbore naredne godine. Ovoj debelo kompromitovanoj opoziciji se ne veruje i ona ne može pobediti, ma koliko se udruživala, konstatuje Tabloidov kolumnista Mile Isakov, dugogodišnji novinar, bivši potpredsednik u Đinđićevoj vladi, a potom ambasador u Tel Avivu\nAko je najvažnije da se sruši režim Aleksandra Vučića, da bi se zemlja izvukla, onda svi treba unapred da se odreknu vlasti, bar na godinu dana. Kada bi tako pokazala da joj je Srbija ipak važnija od sopstvenih ambicija i doprinela da država i njene institucije počnu normalno da funkcionišu, u korist građana, možda bi na regularnim izborima dogodine imala šansu.\nPošto je naciju slavodobitno obavestio da prvi put u istoriji neće biti rebalansa budžeta, Aleksandar Vučić za uzvrat traži izborni rebalans, da mu se doda još dve godine vlasti. Mada se tako zove, to nisu izbori, to bi bilo samo glasanje o tome da li da se Vučiću ponovo produži mandat. Tako je gospodar Vučić zamislio nove vanredne izbore, kao rebalans mandata, kao rekonstrukciju vlasti, ali je uvodeći ih ponovo, za samo godinu i po dana od prethodnih, pokazao da namerava da zemlju drži u permanentnom vanrednom stanju. To postaje sasvim jasno kada se podsetimo da je vanrednim izborima prethodila uzbuna, koju je podigao preko svojih dobošara, da nam preti državni udar. O tome svedoči i njegovo panično upozorenje kako se Hrvati naoružavaju ofanzivnim oružjem, mada je svima jasno da siromasi jednostavno moraju da pazare kod NATO liferanata. To je prosto cena članstva u toj ratobornoj organizaciji, ali Vučiću je baš dobro došlo za održavanje vanrednog stanja u zemlji, jer eto, pored unutrašnjih, imamo i spoljne neprijatelje, koji se čak spremaju i da nas napadnu. Probao je ranije i sa rekonstrukcijama vlade, ali to nije delovalo dovoljno dramatično za njegove potrebe.\n‚Vučić je, dakle, učinio sve da situacija bude vanredna, za vanredne izbore, pa bi i opozicija, tu pre svega mislim na nezadovoljne građane, ali i ona partijska, koja inače nije nizašta i nema nikakve šanse, trebala da reaguje na vanredan način. Nikako belim listićima, kao što su birači praktikovali kad nemaju pravog izbora, još manje praznim papirima, kao što je počelo okupljanje takozvanih proevropskih stranaka. Uzgred, ako im je glavna karakteristika da su proevropske, onda i nisu nikakva opozicija, jer je i Vučić sad proevroski orijentisan. Lažno, isto kao i oni. Da bi opoziciono raspoloženi građani imali za šta da glasaju, a što ima šansi na uspeh, političke partije koje se tako predstavljaju moraju da ponude nešto više od sebe. Zapravo nešto sasvim drugo ili treće.\nSvi levi i desni, proevropski i protivnici ulaska u EU, treba da formiraju jednu listu, koja će pobediti i formirati Prelaznu tehničku vladu, u koju ne bi ušao niko od njih. Ta vlada bi imala oročen mandat na godinu dana i zadatak da ukine samovolju jednog čoveka, oslobodi institucije države i medije, prekine ubijanje građana štednjom, a teret za vraćanje državnih dugova prebaci na one koji su ih i napravili, partokratsku birokratiju i tajkune, koji su se obogatili na propadanju države i građana. Tek u tako normalizovanoj situaciji bili bi omogućeni pravi demokratski izbori sledeće godine, pa neka svako trči svoju trku sa svojim programom i obrazom. Taj privremeni posao bi mogli da povere, recimo, bivšem ministru Saši Raduloviću i njegovom Pokretu simboličnog naziva "Dosta je bilo", koji je već tako nešto predložio, ali i nekom drugom sa sličnim sposobnostima i spremnošću, a možda još većom distancom prema korumpiranom političkom establišmentu.\nAko se navodno opozicione stranke ipak upuste u ovu izbornu utakmicu na isti način kao i do sada, u jednoj, dve ili tri kolone, sasvim svejedno, biće jasno da njihovi stari-novi lideri nisu ništa naučili na sopstvenim greškama i da izlaze na izbore, mada znaju da ne mogu ništa da promene, samo zato da bi se prošvercovali u parlament i tako se kvalifikovali da trguju sa ovim režimom. Našim glasovima. U tom slučaju, nezadovoljnim građanima ne preostaje drugo nego da se koncentrišu na redovne lokalne i pokrajinske izbore, koji se raspisuju po zakonu i na kojima je moguće nešto uraditi i bez partija.\nDakle, kao što sam predvideo u prošlom broju, Vučić je odlučio da raspiše i republičke izbore, ne bi li tako spasao što se spasti može u lokalu i Vojvodini. I da bi iskoristio podršku, koja mu se svakodnevno smanjuje, da još malo sebi produži rok trajanja. Pri tome nije toliko bitno što sam pogodio šta će on uraditi, jer to i nije bilo teško, koliko je važno da je time potvrdio moju procenu da bi bez toga mogao mnogo izgubti na lokalnim i pokrajinskim izborima. Time je faktički priznao da njegov sistem ne funkcioniše, da njegov brod curi na sve strane i da njegova stranka i njegovi ljudi nisu u stanju da zapuše rupe. Da bez njega ništa ne može, da mora on lično u sve da se meša, svuda da se angažuje i sve sam da rešava. Ni to, naravno, nije nekakva novost, to mnogi odavno uočavaju i zameraju mu, zato što znaju da to nije dobro a ni moguće. Novina je da je ovog puta bio prinuđen da to javno prizna, tako što je morao da se kao veliki brat umeša u tuču dečurlije po provincijskim dvorištima, kad je video da bi balavci iz njegove familije mogli dobiti batine.\nTo je pravi razlog da se ide na vanredne parlamentarne izbore u vreme lokalnih i pokrajinskih izbora, jer Vučić se dobro seća kako je počela da se kruni neprikosnovena Miločevićeva vlast, čiji je i on bio deo, posle gubitka vlasti u brojnim gradovima i opštinama po Vovodini i Srbiji, na lokalnim izborima 1996/97. Pobedile su ga tada, svaka u svojoj avliji, sasvim male i sasvim lokalne partije i koalicije, koje nisu bile u stanju da dobace dalje od svog sokaka i koje tada ne bi imale nikakve šanse u celoj Srbiji. Ali posle toga, republička vlast je ostala da visi kao čardak ni na nebu, ni na zemlji, što je ondašnja rascepkana opozicija iskoristila i na temeljima lokalne samouprave izgradila svoju pobedu 2000-te, udružujući se u DOS. Pošto nije bilo teško gradove i opštine voditi bolje od bezličnih i nesposobnih Slobinih, Mirinih i Šešeljevih poslušnika, tzv demokratska opozicija je ostavila mnogo bolji utisak nego što je objektivno vredela.\nDruga njena prednost je bila u tome što je bila bez jednog vođe i gazde u Beogradu, koji o svemu odlučuje, pa su lokalne vlasti objektivno bile mnogo bliže građanima i zajedno sa njima imale veći manevarski prostor za samoinicijativu i suštinsku samoupravu. To je presudilo na opštim izborima tri godine kasnije. Međutim, kada se učvrstio na vlasti i osilio, DOS je potpuno izneverio očekivanja, razvijajući korupciju i pljačku na svim novoima do razmera epidemije. A na samom vrhu te piramide, Boris Tadić je ponovio iste Miloševićeve greške koncentrišući svu vlast u sopstvenom kabinetu. Vučić radi isto, ali poučen njihovim lošim iskustvima pokušava da izbegne njihovu sudbinu. Jedno od njegovih najuspešnijih lukavstava je neprestano odlaganje ciljeva za dve godine i raspisivanje vanrednih izbora svake druge, kako bi sebi produžio mandat do navodnog ostvarenja tih obećanja. Neprestano stvarajući privid novog početka sa novom i većom odlučnošću i enErgijom.\nOvo dosad su bile pripreme, koje su istina potrajale malo duže jer je situacija koju smo nasledili bila katastrofalna, ali sad krećemo punim gasom, dajte mi još samo malo vremena, pustite me da završim, pa ćete videti...A, ljudi pomisle, ajde baš da vidimo, kad smo izdržali do sad, izdržaćemo još malo. Ili, nemoj da posle mi ispadnemo krivi. Međutim, kako ni jedno obećanje dosad nije ispunjeno, ta prevara sa pokretnom metom ne može da potraje. Tome su ga, očigledno, naučili njegovi evropski mentori, koji istu taktiku primenju prema Srbiji, kad je reč o njenom priključenju EU, sa stalno novim i novim uslovima. To je dosad uspevalo, ali je poprilično dosadilo građanima, pa i Evropska unija sve više gubi pristalice, baš kao i Vučić. Sada mu je, iznenada, dogorelo do nokata jer parlamentarni izbori su bukvalno iznuđeni dolaskom na red lokalnih i pokrajinskih izbora.\nDoduše, pravdaju se na isti način kao i prethodni, pre samo godinu i po dana, ali ta objašnjenja deluju mnogo manje ubedljivo jer su već potrošena. Kao one frazetine: Srbija je na dobrom putu; Dobro nam ide, ali može i mora još bolje. Ili ona besmislica: Radim najbolje moguće, dvadeset i četiri sata, a radiću još više i još bolje? Kad pokuša da ispadne naročito ozbiljan, Vučić kaže kako su vanredni izbori neophodni zbog loše političke situacije u zemlji i društvenih sukoba koji koče reforme. Kako to kad nema opoziciju, a ima ubedljivu većinu u Skupštini i ogromnu podršku građana? Ko onda može da izazove takvu krizu i da ugrozi političku stabilnost i reforme? Samo on. Zašto to radi? Da bi uveo vanredno stanje u kojem može da radi šta hoće i kako hoće.\nNaravno, izborna kampanja je počela odmah posle Vučićeve najave izbora, a gde drugde nego u naprednjačkom Novom Sadu, tako što je na Bogojavljenje osveštana voda u JKP "Vodovod i kanalizacija". Sa kanalizacijom nisu ni pokušali jer znaju da nije moguće oprati ono što su zasrali, ni uz Božiju pomoć. Tom zagušenju su debelo doprineli i oni što su bili pre njih, a sad hoće da se vrate da nas spašavaju. Nemojte nas više braniti, leba vam. Treba samo povući vodu, makar i ne bila sveta.


VAR skandal u Bundesligi: Zvezda je sličan gol dala na večitom derbiju (VIDEO) - Telegraf.rs\n16/09/19 | 15:03\nVolfsburg je oštećen protiv Fortune iz Dizeldorfa\nprintscreen: YouTube/Ebo Sports\nUtakmica četvrtog kola nemačke Bundeslige između Volfzburga i Fortune Dizeldrof završila se rezultatom 1:1, ali ono što je obeležio meč je gol domaće Fortune koji je postignut nakon što je lopta očigledno napustila teren celim obimom, a VAR nije reagovao!\nVodeći gol domaćih postignut je u 17. minutu nakon sporne situacije. Iako je odmah pored bio linijski sudija, ni on, pa čak ni VAR sudije nisu videle da je gol neregularan.\nIako sudije zadužene za video tehnologiju moraju da pregledaju celu akciju u kojoj je gol postignut, izgleda da su u ovom slučaju preskočile jedan deo i izostavle jako veliku ''sitnicu''.\nLep gol je postigao levi bek Nik Gilsman, ali ono što je prethodilo tom pogotku jeste lopta koja celim svojim obimom izlazi izvan granica igrališta. Moralo je da ukaže na to da je gol neregularan i da se poništava, međutim do toga nije došlo.\nPodsetimo, sličan gol dala je i Zvezda protiv Partizana u 153. Večitom derbiju, kada nije signalizirano da je lopta izašla van terena, pre nego što je Džon Ruiz asistirao Geloru Kangi.\nVideli smo da centimetri i milimetri odlučuju da li je neko u ofsajdu ili nije, videli smo grešku u kvalifikacijama za Ligu šampiona, a sada i jednu u Bundes ligi.\nVukovi su uspeli rezultatski da se vrate u 29. minutu, kada je gol postigao Vut Veghorst, ali i pored brojnih napada tokom utakmice nisu uspeli da postignu još jedan gol. Tako je Volfsburg ostao bez još dva zaslužena boda, ali i privremenog zauzimanja prvog mesta, jer su utakmicu igrali pre Lajpciga.\nNaredni meč Vukovi igraju u četvrtak u Ligi Evrope protiv Oleksandrije.\nIstorija na Marakani: Stiže prvi VAR međ' Srbe, Zvezda sad ne mora da strepi zbog loših sudija\nČim Srbin postigne gol, Bohum pobeđuje: Nije s pola terena, ali je "vredan 6 bodova"\nNova Kostićeva asistencija: Ajntraht vodio do 87. minuta, pa izgubio od Dortmunda\nBajern izgrizao i Vukove, Levandovski srušio rekord Gerda Milera star 50 godina\nNeverovatna scena u VAR sobi tokom meča TSC - Zvezda: NN lice slika sudije dok odlučuju o golu\n17. septembar 2019 | 00:09\nzvezda je na daleko poznata po postenju......doci ce kraj i tome\n16. septembar 2019 | 17:09\nVuletica nema da okrivi Terzica.\n16. septembar 2019 | 16:33\nPa lopta nije izasla celim obimom. Ne znam sta je sporno


Sky Sports pokreće kanal posvećen William Hill World Darts Championshipu - Media-sat.net\nHome Satelitske vijesti Sky Sports pokreće kanal posvećen William Hill World Darts Championshipu\nSky Sports pokreće kanal posvećen William Hill World Darts Championshipu\nBritanska sportska televizija Sky Sports pokrenut će kanal posvećen Svjetskom prvenstvu u pikadu koje će se održati od 18. decembra 2014. do 5. januara 2015. godine. Sky Sports Darts biće pokrenut 18. decembra 2014. godine, a nudit će gledateljima preko 370 sati programa, uključujući žive prijenose jednog od najživopisnijih sportskih događaja, William Hill World Darts Championship.\nKanal će emitirati neprekidno 18 dana emisije sa najvećim imenima bacača pikada u borbi za trofej. Phil 'The Power' Taylor, Adrian 'Jackpot' Lewis i branitelj titule prvaka 'Mighty' Michael van Gerwen borit će se među 72 igrača iz cijelog svijeta, uživo na kanalu Sky Sports Darts.\nSky Sports 3 će postati Sky Sports Darts u 6:00 sati 18. decembra i biće "dom za pikado" do 5. januara 2015. Osim što će uživo prenositi Svjetsko prvenstvo, Sky Sports Darts će prikazivati emisije kao što je fascinantni dokumentarac sa aktuelnim prvakom Michael van Gerwenom.\nSky Sports pokreće kanal posvećen William Hill World Darts Championshipu Reviewed by lover on studenoga 16, 2014 Rating: 5


Legalizovana ženska vijagra, a da li je preporučljiva? – Savršena\nRevolucionarno otkriće ili potencijalna opasnost po zdravlje?\nFDA, Američka agencija za upravljanje hranom i lekovima, je, 17 godina nakon odobravanja prvog leka za mušku erektilnu disfunkciju, odobrila i upotrebu leka Addyi, odnosno medikamenta za lečenje poremećaja smanjene seksualne želje kod žena.\n“Reč je o najvećem napretku u ženskom seksualnom zdravlju od izuma pilule za kontracepciju. Ovime se legitimiše ženska seksualnost kao važna komponenta zdravlja”, stoji u saopštenju Nacionalne organizacije potrošača.\nSa druge strane, organizacija za zaštitu potrošača Public Sitizen skreće pažnju na nus-pojave (koje su naznačene na pakovanju ovog leka), a koje se odnose na moguće snižavanje pritiska i gubitak svesti. Iz ove organizacije poručuju da od tzv. ženske vijagre ima više štete nego koristi (ako je, uopšte, ima!), kao i da veruju da će se za najviše 2-3 godine lek povući iz prodaje.\nAddyi je prethodno dva puta odbijen od strane FDA, ali su, naposletku, odlučili da legalizuju ovaj medikament nakon lobističke kampanje kompanije Sprout Pharmaceuticals kojoj su se pridružile brojne ženske organizacije.\nTags: Izdvajamo, seks, vijagra\nNesvakidašnja pojava na nebu oduševila posmatrače


GDPR i Video Nadzor - zakonsko usaglašavanje | Portal VideoNadzor.net\nObuke i trening seminari\nNaslovna | GDPR i video nadzor implikacije\nGDPR i video nadzor implikacije\n06/06/2018 | Aktuelnosti\nGDPR, video nadzor implikacije i potencijalna rešenja za tehničko-tehnološka usaglašavanja video nadzor solucija\nUšli smo već u naredni mesec od kako je na snagu stupila EU regulativa za zaštitu podataka GDPR, a kako se pravna lica i organizacije nose sa implementacijom ove regulative, kakve sve implikacije u domenu video nadzor sistema GDPR donosi i koja su potencijalna rešenja, pročitajte u našem tekstu na ovu temu.\nKada je u pitanju GDPR i region Balkana, u nekim slučajevima direktno su obavezane organizacije i kompanije da svoje poslovanje usaglase sa GDPR odredbama, obzirom da su Hrvatska i Slovenija punopravne EU članice.\nMeđutim i ostatak regije na indirektan način je u obavezi da se usaglasi sa ovom EU regulativom, u slučajevima poslovanja sa EU pravnim i fizičkim licima, ali i dodatno u smislu intencija zemalja zapadnog Balkana da se pridruže u punopravnom smislu Evropskoj Uniji.\nEU Regulativa za zaštitu podataka predstavlja set zakona osmišljenih na način da omogući građanima Evropske Unije nova prava u vezi kontrole njihovih ličnih podataka.\nIstovremeno, GDPR nameće nove obaveze i dužnosti onima koji prikupljaju, arhiviraju i procesiraju ovakve podatke. Ova nova regulativa stupila je na snagu u svim zemljama članicama EU 25-og maja 2018-te godine.\nI dok GDPR regulativa nije izričito napisana za video nadzor sisteme i za način njihovog korišćenja, sam video zapis smatra se ličnom informacijom subjekata zabeleženih video nadzor kamerama, pa stoga GDPR nalaže onima koji poseduju i upravljaju video nadzor sistemima, da ove podatke moraju pažljivo uzimati u obzir, dokumentovati ih na određen način, kao i upravljati odgovorno uticajem na privatnost koji proizilazi iz korišćenja video nadzor sistema.\nOd kako je GDPR uredba postala zakonski obavezujuća, mogli smo čuti u prethodnom periodu od raznih proizvođača kako su njihove kamere ili video menadžment softver „sertifikovani da budu GDPR kompatibilni“.\nBila su, doduše na kratko, dostupna i javna saopštenja pojedinih proizvođača o tome – međutim ovo nema mnogo veze sa realnošću, a još manje sa zdravim razumom.\nVideo nadzor kamere, kao ni drugi elementi video nadzor sistema ne mogu biti „sertifikovani da budu kompatibilni sa GDPR-om“ jer ova regulativa nije kreirana sa fokusom na proizvode, kada pričamo o GDPR-u i video nadzor sistemima.\nGDPR regulativa kreirana je sa fokusom na način na koji se video nadzor sistemi i solucije koriste u odnosu na poštovanje prava i procedura u domenu ličnih podataka, odnosno u ovom segmentu je potrebno obezbediti GDPR kompatibilnost video nadzor solucije koja je implementirana i koja se koristi, kako ne bi dolazilo do povrede osnovnih načela propisanih ovom EU poveljom koja definiše principe zaštite ličnih podataka.\nU daljem razmatranju dajemo prikaz generalnog okvira zasnovanog na pet osnovnih GDPR principa, implikacija u smislu korišćenja video nadzor sistema, kao i potrebnih akcija i mogućnosti podržanih u enterprise video nadzor solucijama koje vam mogu pomoći u procesu usaglašavanja sa GDPR-om kada su video nadzor solucije i korišćenje istih u pitanju.\nPet osnovnih GDPR principa\nJasno opravdana svrha – Sve organizacije moraju imati opravdanu zakonsku osnovu radi prikupljanja i procesiranja ličnih podataka;\nPrivatnost u projektovanju sistema – GDPR nalaže da privatnost mora biti prioritet tokom kompletnog procesa projektovanja, kao i tokom procesa puštanja sistema u rad. Pristup koji se preduzima u pogledu privatnosti video nadzor podataka, mora biti proaktivan, a ne reaktivan. Rizici treba da budu očekivani, a cilj mora biti sprečavanje incidentnih događaja pre nego što se realizuju u punoj meri i sa nesagledivom štetom.\nPravo pristupa informaciji – Članom br.15, GDPR daje građanima kontrolu nad njihovim ličnim podacima uključujući i pravo uvida u ove podatke.\nPravo da se bude zaboravljen – Članom br.17, GDPR daje građanima kontrolu nad njihovim ličnim podacima uključujući i pravo da se njihovi lični podaci obrišu, ukoliko nisu više neophodni za namenjenu svrhu korišćenja sistema.\nCyber-bezbednost podataka – GDPR zahteva od organizacija da imaju sveobuhvatne procedure koje omogućuju da lični podaci ostaju pod kontrolom organizacije svo vreme. Dodatno, upadi u sistem i eventualna kompromitovanost ovih podataka mora biti prijavljena u roku od 72 časa nadležnom nadzornom organu, imenovanom od strane državne vlasti.\nGDPR – Video nadzor implikacije – potrebne akcije i dostupna rešenja\nRazmotrite pažljivo i koje su korelacije između GDPR principa, implikacija u smislu korišćenja video nadzor sistema, akcija koje treba preduzeti i mogućnosti koje po tom pitanju nude enterprise video nadzor solucije.\nPrincip: Jasno opravdana svrha\nVideo nadzor implikacije:\nDokumentovani opis jasno opravdane svrhe korišćenja video nadzor sistema;\nDokumentovati zbog čega se konkretno informacija prikuplja;\nDokumentovati za šta konkretno će se informacija koristiti; od strane koga; koliko vremenski dugo;\nU posebnim slučajevima u obzir se uzima i visok rizik od teških povreda privatnosti, te je dodatno potrebno formulisati uticaj na privatnost podataka i izraditi DPIA(Data Protection Impact Assessment) procenu o tome;\nPotrebne akcije u cilju usaglašavanja:\nObezbediti postavljanje obaveštenja o tome gde subjekti podataka mogu pronaći više informacija;\nObezbediti informacije dostupne svakom subjektu podataka o: svrsi prikupljanja informacija, vrsti obrađene informacije, vremenu zadržavanja informacija, i sl;\nRazmotriti da li vam je potrebna DPIA procena;\nSolucije proizvođača: Navedene implikacije se rešavaju internim dokumentima i procedurama, što je obaveza i odgovornost Data Controller-a(vlasnika video nadzor sistema), ne proizvođača.\nPrincip: Privatnost u projektovanju sistema\nOrganizacije moraju pažljivo razmotriti i dokumentovati na koji način su video nadzor sistemi projektovani, kako bi ostali u okvirima prethodno navedenih ciljeva;\nPažnja se mora obratiti da se ne arhiviraju lični podaci onih koji su van namenske upotrebe sistema(npr. susedne javne površine ili aktivnosti subjekata koje se tu odvijaju);\nPažljivo razmotriti već prilikom projektovanja ko treba da vidi koje informacije (npr. uživo snimak, arhivirani snimak, u kojim vremenskim okvirima, u kojoj rezoluciji, itd.); takođe definisati samim projektom i ko može da pristupa video nadzor snimcima putem pretrage;\nKoristite System Design SW alate kako biste omogućili različite rezolucije u različitim tačkama u sceni kamere, kako biste definisali vreme zadržavanja video nadzor arhive i sl;\nRevidirajte i definišite uloge i odgovornosti za operatere, istražitelje, sistem administratore, kao i za ostale osobe sa pristupom sistemu;\nRazmotrite zabranu pristupa grupama korisnika koji imaju zadatak istražitelja, samo za kamere koje su specifično pozicionirane kako bi beležile identitet (npr. lica ljudi koja ulaze u objekat);\nRazmotrite ograničavanje pristupa snimljenom video zapisu za operatere, ili u potpunosti; ili samo na video arhivu koja je snimljena od momenta kada se taj konkretan operater poslednji put logovao na sistem; ili omogućiti operaterima pristup snimljenom video zapisu, samo uz pomoć sistema dualne autorizacije;\nOsigurajte da je lozinka administratorskog naloga poznata samo određenim osobama i da se ovaj nalog koristi samo za administrativne zadatke;\nSystem Design softverski alati video nadzor proizvođača omogućuju pravilno i detaljno planiranje sistema, i pomažu značajno u tome da se pravilno razmotre pokrivenost prostora, rezolucija i zakonski propisano čuvanje video nadzor zapisa;\nVideo menadžment softver platforme vodećih video nadzor vendora nude efikasnu kontrolu nad korisničkim nalozima, osiguravajući time da security osoblje može pristupiti samo i isključivo video materijalu koji im je potreban za obavljanje njihovog posla;\nVideo menadžment softver platforme vodećih proizvođača pružaju mogućnost kontrole nad prikazanom rezolucijom, u skladu i u zavisnosti od korisničkih ovlašćenja i dozvola;\nProfesionalne video menadžment softver solucije zahtevaju eksplicitne korisničke dozvole za pristup funkcionalnosti pretrage video nadzor zapisa;\nPrincip: Pravo pristupa informaciji\nPo primljenom zahtevu, organizacije i kompanije subjektu podataka moraju dostaviti sve lične podatke prikupljene o njima, uključujući video snimke koje prikuplja sistem za video nadzor;\nKada organizacije isporučuju subjektu podataka tražene informacije u formi video nadzor zapisa, sve druge osobe koje se pojavljuju na snimku moraju biti zamaskirane, ili na drugi način anonimizirane;\nObezbediti formalne procedure i korporativne politike za kreiranje prava na pristup zahtevima;\nVideo menadžment softver platforme vodećih video nadzor proizvođača omogućuju inteligentno bookmark-ovanje i korespodentno eksportovanje video nadzor zapisa;\nNapredni AI-bazirani video nadzor algoritmi (npr. Appearance Search tehnologija) podržani u VMS rešenjima vodećih video nadzor proizvođača omogućuju opreaterima da lociraju, označe i da eksportuju video nadzor zapis konkretne individue.\nNapredne VMS solucije prilikom eksporta video nadzor zapisa nude mogućnost anonimizacije svih drugih subjekata u eksportovanom video materijalu.\nPrincip: Pravo da se bude zaboravljen\nBudući da brisanje određenog subjekta iz video nadzor zapisa nije praktično, data-procesori moraju striktno ograničiti koliko dugo se zadržava video u skladu sa dokumentovanom namenom video nadzor sistema;\nPregledajte vreme zadržavanja setovano za sve kamere i za celokupan sistem, i osigurajte da je podešeno u skladu sa dokumentovanom namenom video nadzor sistema;\nVodeće VMS solucije imaju mogućnost striktnog sprovođenja setovanog vremenskog limita i ograničenja u čuvanju video nadzor zapisa, po svakoj ponaosob video nadzor kameri.\nPrincip: Cyber-bezbednost podataka\nPreduzeti sve odgovarajuće organizacione i tehničke mere i radnje kako bi se zaštitili od potencijalnog kompromitovanja ličnih podataka;\nStrogo pridržavanje GDPR smernica o prijavljivanju penetracionih incidenata i/ili neautorizovane izloženosti ličnih podataka trećih lica, u slučaju pojave ovakvih vrsta događaja;\nPregledajte sigurnosne procedure vezane za kontrolu lozinki i upotrebe korisničkih naloga;\nRazmotrite opcije za setovanje minimalnih zahteva za jačinu korisničkih lozinki za sve grupe korisnika, takođe razmotrite postavljanje jačih zahteva za administrator korisničke naloge;\nSetujte procese za reviziju statusa zaštite, kao i za detekciju upada i pokušaja upada;\nObezbedite da korisnici ne dele korisničke naloge, bilo da to čine sa lozinkama, ili na način da se ne izloguju/ne uloguju na kraju odnosno na početku njihove smene;\nOdržavajte dokumentovanu politiku i proceduru koja reguliše odgovarajuće radnje u slučaju neautorizovane izloženosti podataka;\nVideo menadžment softver platforme vodećih video nadzor proizvođača aktivno koriste bezbednosne mere, uključujući visoke zahteve za primenu lozinki, autentifikaciju konekcije i enkripciju podataka;\nVodeće VMS platforme pružaju kao standardnu opciju dnevnike aktivnosti za sve korisničke akcije, kako bi se omogućilo revizorima da istraže ko je pristupao čemu i kada je to učinjeno.\nGDPR i Video Nadzor – Šta će biti predmet izmene u procesu usaglašavanja?\nGDPR je po svemu sudeći doneo nova pravila ponašanja kada je u pitanju zaštita ličnih podataka, ali je izmenio i sam način pristupa planiranju, projektovanju i korišćenju video nadzor sistema.\nInteresantno, i pre nego što je GDPR stupio na snagu, bio je primetan značajan porast ozbiljnijeg pristupa planiranju, projektovanju i implementaciji projekata i u Ex-Yu regiji, bez obzira da li se radi o EU zemljama članicama ili ostalima.\nTo je za svaku pohvalu IT/ICT/Security menadžera u regionu Balkana koji su, kada su srednji i veliki korisnici u pitanju, pokazali ne samo izuzetno praktično znanje već i neophodne projekt menadžment veštine da stvari dovedu na pravo mesto.\nOno što je međutim viđeno kao dodatna problematika za srednje i velike korisnike u regiji Balkana jeste što su u većini zemalja usaglašavanja korisnika sa postojećim aktivnim zakonskim regulativama ili nedavno završena, ili još uvek u toku, te dodatna GDPR regulativa predstavlja resursno zahtevnu a u većini slučajeva i tešku, paralelnu obavezu.\nImajući to u vidu većina korisnika, bilo da se radi o EU zemljama, ili ostalima u regiji koji su na putu ka EU, prethodno izvršene procese zakonskog usaglašavanja a vezane za video nadzor segment moraće sada da usaglasi iznova, ovog puta sa GDPR-om kao sastavnim delom zakonskog usaglašavanja video nadzor sistema.\nIzmene ne samo procesa i procedura, već i implementiranih video nadzor solucija\nNisu samo procesi ovde predmet trenutnog razmatranja, već će u većini slučajeva i postojeće implementirane video nadzor solucije morati pretrpeti određene izmene i ponovni pristup planiranju i projektovanju. U daljem razmatranju ove tematike i u konsultaciji sa velikim korisnicima, VMS je deo koji će u najčešćem broju slučajeva pretrpeti dopune ili izmene, kako bi bile izvodljive tražene procedure i realizovana zakonska usaglašenost..\nNeke stvari raditi na stari način, pomoću softvera koji se uopšte teško može deklarisati kao VMS i koji ne može na jednostavan i efikasan način isporučiti određene zahteve korisnika, nije više resursno izvodljiva stvar. Bilo da se radi o banci, industriji ili velikoj kompaniji, to resursno nije opravdano, a zbog konvencionalnog načina na koji se radi, to postaje sve više i praktično neizvodljivo.\nVreme koje bi korišćenjem konvencionalnih video softver rešenja bilo potrebno IT osoblju, operaterima ili administratoru da izvrše i isporuče traženi sled nekog incidentnog događaja, pretrage lica, osobe, kretanja, tablice vozila, paralelnog izveštaja sa POS terminala(u slučaju finansijskih incidenata)… jednostavno nije više vreme koje ima svoju opravdanu tržišnu vrednost.\nKada tome pridodamo GDPR i očekivani rast zahteva subjekata podataka za isporukom ličnih podataka snimljenih o njima, za očekivati je da banke osnuju novi šalter: „Incident Management & GDPR“?! Ili je pak izvesnije da će se srednji i veliki korisnici opredeliti za izmenu video menadžment softvera, kao vitalnog dela sistema, a koji im može pomoći i u zakonskom usaglašavanju i u svakodnevnom poslovanju…\nProfesionalne video menadžment softver solucije upravo omogućuju drugačiji pristup samom korišćenju sistema, i nude jednostavnost i efikasnost u kreiranju i poštovanju kompanijskih procedura i politika vezanih za bezbednost, cyber-security, zakonsku usklađenost, GDPR,…\nAI i deep learning algoritmi čine video nadzor sisteme proaktivnim, a korisnicima pružaju do sada neviđen stepen jednostavnosti, efikasnosti i brzine u radu, što je na srednjim i velikim video nadzor instalacijama od ključnog značaja.\nČak i za zemlje regije Balkana, gde još uvek nisu svi korisnici u obavezi sa GDPR usklađivanjem, primetan je porast potražnje korisnika za profesionalnim video menadžment softver solucijama prilikom planiranja i projektovanja sistema. Kao osnovni razlog za to je planiranje unapred i ostavljanje mogućnosti za sistem da doživi neophodne upgrade-e a samim tim i neophodnu zakonsku usaglašenost, tokom vremena. Korisnici koji ostanu „zaključani“ na konvencionalnim rešenjima imaće neopravdan, veći finansijski kao i resursni problem, već u relativno skorom roku.\nZakonsko i GDPR usaglašavanje\nUpstream ICT Alliance sa partnerima širom regije pomaže srednjim i velikim kompanijama koje posluju u zemljama Balkana, da usklade svoje procese i procedure sa aktivnom zakonskom regulativom i sa GDPR-om, kada su video nadzor solucije u pitanju.\nLicencirani dugogodišnji video nadzor eksperti, za korisnike mogu kompletirati detaljnu analizu postojećeg stanja, kao i predložiti dalje neophodne korake kroz različita enterprise tehničko-tehnološka rešenja koja bi na najefikasniji način odgovorila na konkretne zahteve. Prosledite nam kratak upit putem kontakt formulara i zakažite sastanak.\nICO.org Vodič za General Data Protection Regulation\nEU Data Protection Supervisor “The EDPS Video-Surveillance Guidelines”\nEU Data Protection Supervisor “Article 13 – Information to be provided where personal data are collected from the data subject”\nEU Data Protection Supervisor “Article 25 – Data protection by design and by default”\nEU Data Protection Supervisor “Article 15 – Right of access by the data subject”\nEU Data Protection Supervisor “Article 33 – Notification of a personal data breach to the supervisory authority”


Zvizdić nakon posjete Njemačkoj: Evropski put BiH je nezaustavljiv | Tuzlanski.ba\nDijeljenja: | 14.8.2018. u 16:56\nEvropski put Bosne i Hercegovine je nezaustavljiv proces. Iako može biti opstrukcija pa i privremenih blokada, evropska perspektiva zemlje je veoma izvjesna. \nZvizdić apelira da se pitanje migrantske krize ne koristi za “politička prepucavanja” i predizborno ubiranje poena u BiH.\nNetačno je da neko namjerno šalje migrante prema Unsko-sanskom kantonu, ustvrdio je, najavljujući da će tamošnji adaptirani Hotel “Sedra” primiti porodice s djecom, a da za ostale dvije prihvatne lokacije treba sačekati “da nas uvedu u posjed”, pa da počne realizacija. Vijeće ministara će i dalje djelovati u skladu sa svojim ovlastima, konstatirao je.\nPosjetu Njemačkoj, realiziranu na poziv kancelarke Merkel, ocijenio je vrlo značajnom jer je Njemačka, a posebno Angela Merkel, najzaslužnija za obnovljeni pristup Evropske unije zapadnom Balkanu i Bosni i Hercegovini, zaključio je. (Fena)\nKljučne riječi: bih, denis zvizdić, Evropski put, izdvojeno


Top 12 razloga zašto redovno ići u servis Autoverde\n1. Servis Autoverde poznaje svoje klijente – i vozače i automobile koje voze. Vodimo računa o svakom klijentu pojedinačno. Pratimo evidenciju popravki i korekcija izvršenih na svakom vozilu.\n2. Bezbednost – Najvažniji razlog je sigurnost. Vozača, saputnika i svih drugih učesnika u saobraćaju. Ispravan automobil je pola zdravlja. Iako je ljudski faktor najznačajniji uzrok brojnih saobraćajnih udesa, drugi po redu je zasigurno zapuštenost vozila. Neispravni kočioni sistemi, nizak nivo tečnosti, brojni sistemski kvarovi koji onemogućuju normalno funkcionisanje vozila. Servis automobila Verde osiguraće da vaš auto bude bezbedan i dorastao svakom zadatku i putu na koji sa njim krenete\n3. Prevencija kvarova – Koliko puta ste na putu videli automobil u zaustavnoj traci i vozača koji pokušava da nešto popravi? Da li vam se to već desilo? Mi se nadamo da nije, i da neće. Osoblje auto servisa Verde će vam uvek dati prave informacije o objektivnom stanju vašeg auta. Klijentima uvek dajemo najbolje savete i preporuke za održavanje njihovih automobila. Pravovremenim servisom izbegavate troškove šlepanja, traženja adekvatnog auto mehaničara i potrage za novim ili alternativnim prevoznim sredstvom (iznajmljivanje auta dok je vaš na popravci). Sve to možete da izbegnete. Servis Autoverde može uočiti kvarove ili probleme koji vaš auto ima i na vreme reagovati, kako se i vi ne biste jednom našli sa strane autoputa.\n4. Performanse automobila – Dobro održavan auto dozvoljava vam bezbednu i bezbrižnu vožnju, na duge staze. Sećate li se osećaja kada ste seli u novi auto? Nema ništa bolje od osećaja automobila koji radi na svom maksimumu. Isti taj osećaj možete imati u za sopstvenim volanom, kada je auto pod kontrolom stručnog osoblja našeg servisa.\n5. Energetska efikasnost (goriva) – Tema na koju razmišljaju mnogobrojni vlasnici automobila su miljaža (broj pređenih kilometara) i potrošnja goriva. Činjenica: neispravan automobil troši više goriva. Rezultat – trošite više novca. Redovna provera ulja i maziva, i ostalih sistema automobila održava energetsku efikasnost vašeg automobila na optimalnom nivou modela koji vozite.\n6. Produžava trajanje vozila – Šta se dobija kada spojimo sve navedene benefite redovnog servisa automobila? Prevencija ozbiljnijih kvarova, poboljšanje performansi i energetske efikasnosti auta zajedno, znače –automobil koji duže traje. Koliko puta ste čuli frazu: auto u odličnom stanju, prešao toliko-i-toliko kilometara itd. Verde će se potruditi da vas automobil služi dugo, i da minimiziramo sve potencijalne kvarove koji dolaze sa zamorom materijala.\n7. Smanjeno zagađenje – Automobilski saobraćaj ima veliki uticaj na sredinu ukojoj živimo. Na vazduh koji udišemo, emitovanje štetnih gasova u atmosferu i na ozonski omotač. Čak i ako vam ovo nije baš bitna stavka u razmatranju, podsećamo vas da stari, neispravni automobili emituju otrovne gasove koji doprinose zagađenju, smogu, trovanju vode i pojavi štetnih kiselih kiša. Vozite automobile renomiranih proizvođača, i vodite računa o prirodnoj sredini.\n8. Ušteda vremena – Kada vam se učini da je sve ovo nepotreban trošak i preduga procedura koju odlažete do poslednjeg trenutka, razmislite.. Koliko vas je puta auto poštedeo stresa? Koliko vam je uštedeo vremena za traženje alternativnog prevoza? Koliko vam je obaveza olakšao? A onda razmislite o posledicama i promenama planova koje vam jedan kvar može priuštiti. Nažalost, kada nastupe takvi problemi, retko se kada radi o jednom izgubljenom danu.\n9. Kalendar servisa – servis Autoverde za vas prati broj servisa i popravki. Garancije pojedinih auto delova zahtevaju proveru funkcionalnosti i održavanje, a mi smo tu da vas podsetimo na sve benefite proverenih auto delova.\n10. Bolja tržišna vrednost – Ukoliko poželite da promenite auto, redovni servisi su u vašem interesu. U kakvom je stanju vaš auto? Pitanje održavanja, funkcionalnost i estetski momenat su ključna pitanja koja postavlja svaki potencijalni kupac. Servis Autoverdee može biti garant optimalnog stanja i performansi vašeg auta. Dobro održavan auto će se lakše prodati, za veću svotu novca.\n11. Budite mirni – Kod lekara i automehaničara svi odlaze sa predrasudom: ko zna šta će sad da nađu. Koliko li će to da me košta? Ipak, otkrićete da saznanje da vam automobil radi kako treba, može doneti veliko olakšanje.\n12. Servis Autoverde – takođe servisira premijum brendove autombila marke Maserati i Ferrari. U mogućnosti smo da obezbedimo potrebne delove za nekoliko dana!\n13. Veliki servis – u svakom trenutku za marke automobila Fiat, Lancia, Alfa Romeo, Jeep.\nServis Autoverde će se postarati da smanji vaš stres, sačuva vaš automobil, i da redovan auto servis ne vidite kao uzaludan trošak već kao ulaganje. Poverite nam svoj automobil i dozvolite da opravdamo dobru reputaciju i zaslužimo vaše poverenje.\nSve što niste znali o automobilu Maserati\nRedovan servis automobila\nRembrantova 36, Novi Beograd\n+381 64 2742646\nnaš facebook naš instagram


NIS-ov karavan društvene odgovornosti u obilasku zdravstvenih ustanova u Srbiji | Energetski portal Srbije\nNIS-ov karavan društvene odgovornosti u obilasku zdravstvenih ustanova u Srbiji\n19.03. 2020 Vesti | Srbija | Goriva\nU Domu zdravlja Pančevo prošle nedelje je svečano otvoreno Odeljenje dečje i preventivne stomatologije čiju kompletnu rekonstrukciju i nabavku savremene opreme je podržala kompanija NIS u okviru programa „Zajednici zajedno“.\nOsim rekonstrukcije dečje stomatologije, kompanija NIS je donirala i sredstva za nabavku sanitetskog vozila Službi hitne pomoći Doma zdravlja Pančevo sa transportnim inkubatorom za novorođene bebe, čime su značajno unapređeni kvalitet i bezbednost u pružanju zdravstvene zaštite prevremeno rođenoj deci, novorođenčadi i odojčadi.\n„Realizacija projekta u Domu zdravlja Pančevo je deo našeg prošlogodišnjeg konkursa ‘Zajednici zajedno’. Za 12 godina programa NIS je u grad Pančevo uložio 167 miliona dinara i realizovao 137 projekata koji su unapredili život zajednice. I u narednom periodu nastavićemo našu uspešnu saradnju sa Pančevom, a deo te podrške biće realizovan kroz podršku bezbednosti dece i unapređenju obrazovnog sistema u školama u Pančevu“, rekao je Gagić.\nPočela izgradnja termoelektrane-toplane Pančevo\n„Mi već 12 godina sarađujemo sa NIS-om na programu ‘Zajednici zajedno’, a prošle godine u okviru ovog programa, kompanija je finansirala sektor zdravstvene zaštite, pre svega zdravstvenih ustanova u kojima se leče najmlađi. Ovom saradnjom, grad je dobio vozilo hitne pomoći sa transportnim inkubatorom za bebe, a ništa manje važna nije ni rekonstrukcija dečjeg stomatološkog odeljenja, budući da znamo koliko je za decu odlazak kod zubara stresan, i koliko je važno da se tu osećaju prijatno“, rekao je Pavlov.\nNIS je u okviru programa “Zajednici zajedno 2019” podržao 20 projekata za unapređenje zdravstvenih institucija širom Srbije, kako kroz nabavku savremenih medicinskih aparata i opreme, tako i kroz ulepšavanje prostorija u ovim institucijama. Na ovaj način kompanija želi da doprinese da najmlađi pacijenti u Srbiji, kao budućnost naše zemlje, imaju najbolje uslove za lečenje. Program društvene odgovornosti NIS-a „Zajednici zajedno“ traje već 12 godina i realizuje se u saradnji sa lokalnim zajednicama širom Srbije. Do sada je podržano više od 950 projekata iz različitih oblasti vrednih 1,2 milijardi dinara, a njihovom realizacijom unapređen je kvalitet života građana.


pink.rs | JEREMIĆ ZA PINK: Amerika je verovala da srpska opozicija može na neki način da zaustavi našu spoljnu politiku, a onda su videli da od toga nema ništa (VIDEO)\nJEREMIĆ ZA PINK: Amerika je verovala da srpska opozicija može na neki način da zaustavi našu spoljnu politiku, a onda su videli da od toga nema ništa (VIDEO)\nPredrag Jeremić, urednik portala "Embargo", povodom posete specijalnog izaslanika američkog predsednika Donalda Trampa za dijalog Beograda i Prištine Ričarda Grenela i kaže da američka spoljna politika ima ogroman problem na Balkanu.\nJeremić kaže da sa jedne strane SAD ne žele da povuku ono što su uradili ranije.\n- Sada postoji drugi problem, a to sa taksama bi mogli da reše jednim telefonskim pozivom. To je samo zamajavanje kako oni tamo ne mogu da utiču… Oni su verovali da srpska opozicija može na neki način da zaustavi srpsku spoljnu politiku i predsednika Vučića – rekao je Jeremić za Novo jutro TV Pink.\nKako dodaje, zatim su videli da od toga nema ništa, a primer za to je i poseta američkog ambasadora Entonija Godfrija Šapcu.\n- Šta brani on u Šapcu? Niko u Americi ne zna da postoji Šabac... Oni su tamo fascinirani rezultatima koje je grad postigao, a on je to postigao samo zahvaljujući sredstvima iz republičkih fondova. Tamo je samo država uradila, a ne vlast. To pokazuje da oni nemaju podršku iznutra - ocenio je Jeremić.\nNenad Vuković, predsednik Društva lobista Srbije, povodom posete Beogradu i Prištini specijalnog izaslanika američkog predsednika Donalda Trampa za dijalog Beograda i Prištine Ričarda Grenela ističe da se ne može relirati priznavanje, odnosno povlačenje priznavanja, sa nelegalnom jednostranom odlukom kao što su takse.\nVuković ističe da je povlačenje priznanja strategija koja je dala rezultate i donela nervozu kod naših oponenata.\n- Dvocifren broj zemalja je depriznao Kosovo. Suština je da se to može relirati samo sa prestankom lobiranja za priznavanje. Reč je o kontinuiranom lobiranju koje ima svoj smisao i svoju ideju. Administrativne takse možete ukinuti danas, sutra, a to je Grenel mogao da obeća čak i bez konsultacija sa bilo kim – rekao je Vuković.\nKako kaže, kontinuirano lobiranje podrazumeva da postoji određena razrada, a ono se ne može konstantno pokretati zaustavljati.\n- Ono što država Srbija radi je potpuno prirodno i moj je dubok stav da to ne treba zaustaviti – naveo je Vuković.\nLIKVIDACIJE SU POSTALE SUROVIJE I BRUTALNIJE! JEREMIĆ ZA PINK: Ovo što se desilo u atinskom restoranu je nešto nesvakidašnje


Blago Lidlu, ima dve države | WebTribune\nHome SPEKTAR Blago Lidlu, ima dve države\nTo je moj utisak o početku rada Lidla u Srbiji. Ali, sleći će se i ta euforija. Ostaje nepobitna činjenica da je Lidl došao u Srbiju i da će taj dolazak u bliskoj budućnosti promeniti sudbine većine domaćih trgovaca, pa i mnogih domaćih proizvođača.\nŠta god mislili o reakcijama političara i potrošača na otvaranju, ne treba smetnuti s uma da je Lidl najveći diskontni trgovinski lanac u Evropi. NJegov godišnji prihod značajno nadmašuje godišnji bruto domaći proizvod Srbije.\nS pravom, od takvog konkurenta, strahuju trgovci, jednako mali i veliki. To je tako velika kompanija da može da izdrži da na ovom, ili bilo kom drugom, tržištu izgubi dosta novca dok se na njemu ne etablira.\nMogu da naslutim da su oni planirali da na srpskom tržištu imaju gubitak u narednih pet godina. Primera radi, mineralnu vodu jednog domaćeg proizvođača Lidl prodaje 19,5 odsto ispod nabavne cene. Činjenica je, međutim, da je došao da ostane trajno. Lidl donosi asortiman, kvalitet, kapital i tehnologiju. Za tržište i mušterije, to je dobro.\nAli, tim prednostima Lidl će neke dućane zatvoriti a mnogim vlasnicima zagorčati život. Konkurencija će imati velikih problema. Neki će morati ozbiljno da zasuču rukave a drugi će biti primorani da se preračunaju kako bi sačuvali kupce.\nNije isključeno da ionako skromna trgovačka zarada (marža) bude još manja. Ulazak Lidla na srpsko tržište mogao bi dodatno da oslabi sitne trgovce ali i veće lokalne trgovinske lance.\nIma trgovaca kojima će Lidl u pojedinim gradovima oboriti 40, pa i 50, odsto prometa. Oni moraju biti spremni i da zatvore svoje radnje. Ono što ne bi smeli da rade je da uđu u rat s Lidlom.\nSuludo bi bilo da pomišljaju da se biju s tako moćnom kompanijom. Bolje bi im bilo da ostanu to što jesu i da iskoriste prednost poznavanja specifičnosti lokalnog tržišta koje Lidl kao veliki predator ne vidi.\nMnogi će reći, a ja delim to mišljenje, da je ono što će se događati posle dolaska Lidla u Srbiju samo primena zakona tržišta po kome velike ribe gutaju „ribe pljuckavice“. Tržište je nemilosrdno.\nNjegov dolazak otvara još jednu temu. U poslovnim krugovima priča se da iza Lidla stoji njegova država. Iza Lidla je, međutim, stala i naša država od koje je on skoro duplo jači.\nMaksimalno mu je izašla u susret i dobio je sve što je tražio. I to je dobro. Nama poslovnim ljudima nije nimalo lako da se na tržištu borimo s kompanijom koja ima podršku dve države. Bilo bi nam lakše kad bi barem imali ravnopravne uslove, da ne kažem da bi naša država mogla bar malo da naginje na stranu svojih trgovaca.\nBojim se da mnogi ljudi nisu svesni da svakim dolaskom stranog trgovinskog lanca pada kapacitet domaće proizvodnje i da posledice toga mogu biti teške.\nVideo sam da se u pojedinim medijima likuje kako će Lidl na svojim policama imati više od 350 proizvoda srpskih fabrika. Taj podatak ne mora biti pozitivan za Srbiju ako se ispostavi da tih 350 proizvoda u vrednosnom izrazu čini 0,5 ili jedan odsto ukupnih nabavki Lidla. Dakle, taj benefit je minoran za srpsku industriju.\nIme autora poznato redakciji (Danas.rs)


Danska odobrila izgradnju gasovoda „Severni tok 2“\nNapominje se da je dokument izdat u skladu sa obavezama Danske prema Konvenciji UN-a o pomorskom pravu.\nProjekat uključuje polaganje dva kraka gasovoda ukupnog kapaciteta 55 milijardi kubnih metara godišnje od obale Rusije preko Baltičkog mora do Nemačke. Ranije su Nemačka, Finska i Švedska izdale građevinsku dozvolu, te je bila ostala samo Danska.\nNeke se zemlje protive "Severnom toku 2", pre svega Ukrajina, koja se boji gubitka prihoda od tranzita ruskog gasa, a Sjedinjene Američke Države koje promovišu ambiciozne planove za izvoz svog tečnog gasa u Evropu.\nPored toga, Letonija, Litvanija i Poljska su zajedno saopštile da ne odobravaju projekat - njihovi lideri su uvereni da je to politički projekat.\nRusija je u više navrata pozvala da se gasovod ne doživljava kao instrument uticaja. Prema Vladimiru Putinu, Moskva projekat tretira isključivo kao ekonomski.